c: text/html

text:
दरभंगा। 14 जनवरी। मणिकांत झा रचित नशामुक्ति अभियान क' समर्पित मैथिली गीत संग्रह “मुक्तिमणि” केर लोकार्पण कैल्ह शुक्रवार दिन दरभंगा के जिलाधिकारी डॉ. चंद्रशेखर सिंह द्वारा समाहरणालय केर सभागार मे समारोह पूर्वक कायल गेल।
मणिशृंखला केर नवम पोथीक लोकार्पण करैत जिलाधिकारी डॉ. चंद्रशेखर सिंह कहला कि मणिकांत झा केर ई पोथी सामाजिक चेतना जगेबामे सफल होयत। आगा ओ कहला कि हिनक रचना सभसे रू-ब-रू होयबाक अवसर भेटैत रहैत अछि। मणिकांत जी समाज केर ज्वलंत समस्या सभके अप्पन लेखनी केर माध्यम से समाधान प्रस्तुत करबाक काज सदैव करैत रहैत छैथ। मणिकांत जी द्वारा रचित पोथी 'वोटमणि' क' निर्वाचन आयोग स्वीप कार्यक्रम के लेल स्वीकृत केलन्हि संगहि हुनका अप्पन आईकॉन सेहो बनौलन्हि जे दरभंगा जिलाक लेल गौरव के गप अछि। एखन जखनकि पूरा बिहार मे नशामुक्ति अभियान केर हवा चली रहल अछि ऐना मे मणिकांत जी 'मुक्तिमणि' लिख एक बेर फेरसे अप्पन उपस्थिति दर्ज केलन्हि अछि।
कार्यक्रम क' संबोधित करैत उप विकास आयुक्त विवेकानंद झा कहला कि ई पोथी मानव शृंखला केर निर्माण मे बहुत लाभप्रद सिद्धि होयत। कार्यक्रम क' संबोधित करैत प्रख्यात चिकित्सक डॉ. ओमप्रकाश कहला कि मुक्तिमणि समाज क' नशामुक्त बनेबा मे कारगर सिद्ध होयत। वरीय उप समाहर्ता रविन्द्र दिवाकर कहला कि मणिकांत जी केर रचना सभ समाज मे जागरूकता आनबाक काज करैत अछि।डी आर डीए के निदेशक नरेश झा सेहो एहि काज के सराहना केलन्हि।
कार्यक्रम केर अध्यक्षता करैत शिक्षाविद व पूर्व पार्षद प्रो दिनेश झा कहला कि 'मुक्तिमणि' मणिकांत झा द्वारा रचित ई पोथी जन जन मे पहुँच नशामुक्त समाज स्थापित करबा मे सहायक सिद्ध होयत। कार्यक्रम के शुभारंभ गंधर्व झा द्वारा प्रस्तुत कायल गेल वेदध्वनि सँ भेल।
डॉ. जयप्रकाश चौधरी जनक केर संचालन मे चलल कार्यक्रम मे मुक्तिमणि पोथी के कैकोगीत क' दीपक कुमार झा आ डॉ. सुष्मा झा गाबिके लोग सभके झूमबा पर मजबूर क' देलन्हि। महात्मा गाँधी शिक्षण संस्थान द्वारा प्रकाशित एहि पोथी मे नशा मुक्ति अभियान के कुल 31 गीत अछि जेकि मैथिली केर पारंपरिक आर लोक धून पर आधारित अछि।
कार्यक्रम मे आगंतुक अतिथि सभक स्वागत मिथिला केर परंपरानुसार पाग -चादर से हीरा कुमार झा, जीवकांत मिश्र, विनोद कुमार झा, नंद किशोर यादव, विजय कांत झा , प्रवीण कुमार झा, श्रवण कुमार झा अभिमन्यु , सौरभ आदि लोकनि केलन्हि।

robotstxt: allowed

filter: keep


text:
शनिवार, 9 अप्रैल 2011
महाकवि के निधन पर वीरान भेल मुजफ्फरपुर...
मुजफ्फरपुर सुनसान लागि रहल ये जिम्हर देखियो उम्हरे शोक आ शंताप के माहौल ये। अनाथ भए गेल सोंसे देश कियाकि महाकवि आचार्य जानकीवल्लभ शाश्त्री जी के निधन भए गेल। शुक्रवार के हुनकर सम्मान में शोकसभाएं आयोजित कए के श्रदांजलि दए वाला के ताँता लागल रहय।साथ ही साथ सरकार से ओ महाकवि के देशरत्ना से विभूषित करय के मांग जोर पकड़य लागल ये।'ऊपर-ऊपर पी जाते हैं, जो पीने वाले होतें हैं जेइसन अमर पंक्ति से समाज के वंचित लोगेन के प्रति अपन वेदना के उड़ेलइ वाला महाकवि के निधन से भारतीय साहित्य के बहुत पैघ क्षति पहुंचल ये। हुनकर दिवंगत आत्मा के चिरशांति आ दुःख के ई घडी में हुनकर परिजन के धैर्य धारण करय के क्षमता प्रदान करय के लेल इश्वर से प्रार्थना करल गेल।महाकवि के आत्मा के शांति के लेल कैकटा विद्वान् आ नेता हुनकर घोर पहुंचल। महाकवि आचार्य जानकीवल्लभ शाश्त्री जी जन्म 5 जनवरी सन 1916 के औरंगाबाद के मैगरा गाम मे भेल छलन्हि. करीब सत्तर साल पहिने मुजफ्फरपुर अएला के बाद एहिठाम बसि गेलखिन्ह. एहिठाम रामदयालु सिंह कॉलेज,आरडीएस कॉलेज हिन्दी के विभागाध्यक्ष सेहो रहलखिन्ह। हुनकर निधन से सोंसे साहित्य जगत अनाथ भए गेल ये,मुदा उम्र के तकाजा कहियो आ होनी जिनकर बुलावा आबय छैक हुनका जाय से कियो नै रोकि सकय अछि। हिनकर रचना हिनकर प्रसिद्ध रचना मे मेघगीत,अवन्तिका,राधा,श्यामासं
गीत,एक किरण:सौ झाइयां,दो तिनकों का घोंसला,इरावती,कालीदास,अशोक वन, सत्यकाम..आदि प्रसिद्ध अछि।
प्रस्तुतकर्ता सुनील इसमाद पर 11:25 am
सदस्यता लें टिप्पणियाँ भेजें (Atom)


text:
सूत्र सभक मानी तेँ बिहार सरकार शहाबुद्दीन के जमानत रद्द करेबाक लेल सुप्रीम कोर्ट केर दरवाजा खटखटायत। एता धरी कि चंदा बाबू के तीन बेटा के हत्या समेत शहाबुद्दीन के खिलाफ आन बहुतो रास लंबित केस केँ सुनवाई म' सेहो कुनु ढिलाई नै देल जायत। पत्रकार राजदेव रंजन केँ हत्याक दोषी आर शहाबुद्दीन केर करीबी मो. कैफ सेहो जल्दे गिरफ्तार कायल जायत।
एहि सँ पहिने हत्या के आरोपी केर छवि आरजेडी के पूर्व सांसद मोहम्मद शहाबद्दीन के संग सेहो सामना आयल छल। जखन बाहुबली नेता मो. शहाबुद्धीन 11 साल बाद बेल पर जेल सँ निकलैते मुख्यमंत्री नीतीश कुमार पर विवादित बयान देलनि तेँ ओहि दिनक फोटोग्राफ आर वीडियो फुटेज म' हुनका पाछा एक कथित शार्पशूटर मो कैफ क' सेहो देखल गेल। जे छवि मिडिया म' वायरल भ' गेल।


text:
लोग सभकेँ संबोधित करैत मुख्यमंत्री नीतीश कुमार बाल बिआह, दहेज आओर शराबबंदी केर खिलाफ लोग सभकेँ संकल्प देलनि। ऐहिक बाद मुख्यमंत्री स्टूडेंट क्रेडिट कार्ड, कुशल युवा कार्यक्रम, हर घर नल का जल, सहित सात निश्चय योजनाक अंतर्गत भ' रहल उपलब्धिक जानकारी लोग सभकेँ देलनि। कार्यक्रम केर दौरान युवा राजद द्वारा करिया झंडा देखाओल गेल मुदा, मुख्यमंत्री हुनका सभक स्वागत करैत कहलनि कि करिया रंग खराब नजैर सँ बचबैत अछि। राज्यक अनुसूचित जाति एवं अनुसूचित जनजाति कल्याण विभागक मंत्री सह प्रभारी मंत्री रमेश ऋषिदेव, सिमरी-बख्तियारपुरक विधायक सह राज्यक आपदा प्रबंधन विभागक मंत्री दिनेश चंद्र यादव मुख्यमंत्री केर नेतृत्व मे राज्य सहित जिला सभमें भ' रहल विकास काजल चर्चा केलनि।
स्थानीय राजद विधायक अरूण कुमार अप्पन संबोधन मे सहरसा मे एम्स स्थापना, बैजनाथपुर पेपर मिल चालू करब सहित विकासक योजना सभकेँ जिला मे लागू करबाक मांग केलनि। जाहिक बाद मुख्यमंत्री नीतीश कुमार अप्पन संबोधन मे सभ काज होयबाक आश्वासन देलनि। सहरसाक सभा समाप्त होयते मुख्यमंत्री सुपौल जिलाक लेल प्रस्थान केलनि। जाहिक बाद प्रशासनक अधिकारी सभ राहतक साँस लेलनि। ओतहि मुख्यमंत्रीक आगमन ल'क' सुरक्षा केर पुख्ता इंतजाम कायल गेल छल। सहरसा सहित आसपासक आन जिला सँ भारी संख्या मे पुलिसकर्मी सभक तैनाती कायल गेल छल।


text:
नीतीश सरकार के लोक स्वास्थ्य अभियंत्रण विभाग केर मंत्री बिनोद नारायण झा द्वारा प्रधानमंत्री नरेंद्र मोदी केर जन्मदिन (17 सिंतबर) पर हुनका बधाई देल गेल छल। जाहिमे बिनोद नारायण झा, मंत्री "लोक सवास्थ्य अभियंतत्रण विभाग’ लिखल छल। एहि क' ल'क' प्रतिपक्ष केर नेता तेजस्वी यादव द्वारा ट्वीट पर हुनक खूब खिंचाई कायल गेल।
एहिसँ पहिने नरेंद्र मोदी सरकार म' स्वास्थ्य राज्यमंत्री अश्विनी चौबे सेहो जेपी क' श्रद्धांजलि देबाक समय गलती केना छलाह, जाहिक बाद सोशल मीडिया म' बहुत किरकिरी भेल छल। दुनिया भरी म' 14 सितंबर क' हिंदी दिवस केर रूप म' मनाओल जायत अछि आओर एहि दिन मोदी सरकार के मंत्री द्वारा श्रद्धांजलि लिखबाक गलती भेल छल।


text:
Mithila Bharati, vol. 3, 2017
Bilingual Quarterly Research Referral Journal
Published by Maithili Sahitya Sansthan,
B-402, Shri Ram kunja Apartment, Road No.- 4,
Mahesh Nagar, P.O. Keshri Nagar, Patna, 800024.
Phone: 09430606724 & 09835884843
Email : blds412@gmail.com & skmishra2612@gmail.com
Web: www.maithilisahityasansthan.org
Editors: Dr. Shiva Kumar Mishra & Shri Bhairab Lal Das.
Year – 2016.
ISSN 2349-834X
सहयोग राशि ` 450.00 (चारि सय पचास टाका मात्र)
Price- Rs. 450 (Four Hundred Fifty only)
प्रकाशक- मैथिली साहित्य संस्थान, पटना
टाइप सेट एवं सज्जा- भवनाथ झा, ब्राह्मी प्रकाशन
email: bhavanathjha @gmail.com, phone: 9430676240
मुद्रक- वातायन मीडिया एण्ड पब्लिकेशन्स, प्रा. लि., फ्रेजर रोड, पटना- 800001
फोन- 0612-2222920, मो. 9431040941
मिथिला भारतीक तेसर भागक संपादकीय आ विषय सूची-
सम्पादकीय
मिथिला भारतीक नवांक शृंखलाक तीन अंकक सफलतापूर्वक प्रकाशन मे विद्वान् लोकनिक सहयोग अनुपम रहल। एहिमे मिथिलाक संस्कृति एवं परम्परा, पुरातत्त्व, भाषा, लिपि प्रभृति विषय सँ सम्बन्धित नव अनुसंधान संदर्भ समेत आलेख सभ प्रकाशित करबाक प्रयास कएल गेल अछि। आशा अछि जे विद्वत् समाजकें हमरालोकनिक प्रयास नीक लगतनि।
एहि तेसर अंक मे किछु नव आ किछु पुरान मुदा शोधपूर्ण आलेख प्रकाशित कएल जा रहल अछि। पुरान आलेख आचार्य परमानन्दन शास्त्रीक ‘मिथिलाक्षरक उत्पत्ति’ नामक आलेख केँ पुनर्मुद्रित कयल जा रहल अछि। एहि आलेखक प्रेरणा साहित्य अकादमी द्वारा अगस्त, 2015 मे आयोजित आचार्य परमानन्दन शास्त्रीक जन्मशताब्दी वर्षक समारोह सँ भेटल। एहि समारोह मे आचार्यजीक व्यक्तित्व, कृतित्व आ लिपिक क्षेत्र मे हुनक योगदान विषय पर शोध आलेख पढ़बाक सुअवसर भेटल छल। शास्त्रीजी ‘मिथिलाक्षरक उत्पत्ति आ विकास’ सऽ सम्बन्धित दस टा शोध आलेख 1960 ई. मे ‘मिथिला मिहिर’क विविध अंक मे प्रकाशित भेल छल जे बड़ बेसी शोधपरक आ ज्ञानवर्द्धक अछि। आशा अछि जे लिपिसँ सम्बन्धित शोधार्थी लोकनिक लेल आ लोक सेवा आयोगक परीक्षाक अभ्यर्थीगणक लेल बेसी लाभप्रद भऽ सकत। एहि आलेख सभक अध्ययनक प्रेरणाक लेल साहित्य अकादमी विशेष रूपसँ मैथिलीक प्रतिनिधि प्रोफेसर डा. श्रीमती वीणा ठाकुरक प्रति आभार। ‘मिथिला मिहिर’क उपर्युक्त अंक सभकें उपलब्ध करबामे एकटा दोसरे आनन्दक अनुभूति भेल। आदरणीय गुरुवर प्रोफेसर डा. भीमनाथ झाक सहयोग आ डा. अवनीन्द्र कुमार झा, शोधार्थी, दरभंगा, आ डा. सुशान्त कुमार झा, शिक्षक, बेगूसरायक परिश्रम सऽ ई अंक सभ उपलब्ध भय सकल।आभार।
मिथिला भारतीक दोसर अंकक लोकार्पण सह व्याख्यानक कार्यक्रम जे 12 दिसम्बर 2015 कऽ मैथिली साहित्य संस्थानक तत्त्वावधान मे आयोजित कएल गेल छल ताहिमे प्रोफेसर प्रफुल्ल कुमार सिंह ‘मौन’जीक ‘नेपालीय मैथिलीक विकास मे संस्थागत योगदान’ विषय पर व्याख्यान सेहो भेल छल। संगहि, 8 जनवरी 2016 कऽ मैथिली दिवसक अवसर पर श्री गजानन मिश्रक (भा.प्र.से.) ‘मिथिलाक माँटि-पानि: समस्या आ संभावना’ विषय पर शोध आलेख पढ़ल गेल छल। दूनू आलेख के एहिमे प्रकाशित कएल जा रहल अछि। सौभाग्यक विषय अछि जे मिथिलाक वरिष्ठ साहित्यकार पं. गोविन्द झाक आलेख प्रकाशित कय हमरालोकनि गौरवान्वित छी।
राष्ट्रीय संग्रहालय, नई दिल्लीक महानिदेशक डा. बुद्धरश्मि मणि महोदयक संग वैशालीक संग्रहालय आ आन-आन पुरास्थलक भ्रमणक क्रम मे वैशाली संग्रहालय मे देशक सभसँ पुरान, दुर्लभ, कुशाणकालीन शौचालय पैन देखल गेल जे पाकल माटिक बनल अछि। ई पैन एहि बातक साक्ष्य अछि जे मिथिलामे स्वच्छता आ शौचालयक प्रति लोक कतेक साकांक्ष छलाह। एहि पर शोध आलेख तैयार करबाक भार ओहि संग्रहालयक सहायक अधीक्षण पुरातत्त्वविद् डा. जलज तिवारी केँ देल गेल जे आलेख एहि अंक मे अछि।
आदरणीय गुरुवर प्रो. डा. रत्नेश्वर मिश्र अपन शोध आलेख लय पहिलुक अंक जकाँ एहि अंक केँ सेहो सहयोग देलनि अछि। आभार।
एहि वर्ष मिथिलाक कतोक क्षेत्रसँ दुर्लभ प्रतिमा आ शिलालेख सभ भेटल अछि एहिमे ओकरा समुचित स्थान देबाक प्रयास कयल गेल अछि। वर्णरत्नाकर केँ एकटा राजशास्त्रीय ग्रन्थ सिद्ध करबाक प्रयास डा. शंकरदेव झा द्वारा कयल गेल अछि। एकर संगहि कनाडा विश्वविद्यालयक प्रो. आनन्द मोहन शरण, प्रो. समरेन्द्र नारायण आर्य, डा. उदयनाथ झा अशोक द्वारा क्रमशः शक संवत्, पर्यावरण आ वेद एवम् वत्सगोत्रीय प्रवरविचार सँ सम्बन्धित शोधपूर्ण आलेख केँ स्थान देल गेल अछि।
बौद्धस्थलक विवेचना आ स्वातन्त्रय आन्दोलनमे मैथिली साहित्यक अवदानक चर्चा कें स्थान देल गेल अछि। संगहिं डा. अशोक कुमार सिन्हा द्वारा झिझियाक पुरातात्त्विक अध्ययन पर आलेख सेहो एतए संकलित अछि। डा. पंकज कुमार झा ‘वैद्यनाथ मिश्र ‘यात्री’क सामाजिक संदर्भ’ विषय पर तथ्यपरक विश्लेषण उपलब्ध करौलनि अछि, सेहो एहि मे अछि।
पद्मश्री उषाकिरण खान द्वारा दिनांक 28 मई, 2016 कऽ सोनदाइक सोहाग नामक पत्रात्मक उपन्यासक लोकार्पण करैत ‘स्त्री-विमर्श’ पर व्याख्यान देल गेल, जकरा ‘पुस्तक समीक्षा’ नामक अध्याय मे स्थान देल गेल अछि। संगहिं डा. सुशान्त कुमारक दरभंगा प्रक्षेत्रक पाषाण प्रतिमा नामक नवीनतम शोध-ग्रन्थक समीक्षा सेहो प्रस्तुत कयल जा रहल अछि।
दुःखक संग कहय पडै़त अछि जे पछिला अंकमे अन्वेषणक अध्याय मे कुलहरिया, बाबूबरही, मधुबनीक जाहि उमा-महेश्वरक विलक्षण प्रतिमाक प्रकाशन कयल गेल छल, दिनांक 3 सितम्बरक राति मे तस्कर द्वारा गायब करबाक प्रयास कयल गेल मुदा अन्धराठाढ़ीक पुलिसक नजरि पड़लनि आ प्रतिमा भेटि गेल। तदुपरान्त थाना अदालतक दौड़-बरहा प्रतिमा लऽ कऽ भय रहल अछि, मुदा मैथिल बुद्धिजीवी वर्ग धरोहरक प्रति उदासीन रहलाह। एहिना विदेश्वर स्थानक शिवमन्दिर आ सहरसाक संग्रहालय सँ महात्मा बुद्ध आ ताराक प्राचीन आ दुर्लभ प्रतिमाक अतिरिक्त कतोक प्रतिमा सभ तस्करीक भेंट चढ़ि गेल मुदा कतहु सँ कोनो संवेदना नहिं जागल। तहिना राजनगर, भौरागढ़ी आ दरभंगाक वास्तुकलाक क्षरण आ दुर्दशा पर सेहो ई समाज निःस्पृह बनल रहल। एहना स्थितिमे भविष्यक पीढ़ीक वास्ते हम कोनो थाती कोना बचा कऽ राखि सकब।
अन्त मे सम्पादक मण्डलक विद्वान् लोकनिक प्रति आभार, जनिक सहयोगक विना मिथिला भारतीक प्रकाशन असम्भव अछि। पुरालेख विशेषज्ञ पं. भवनाथ झाक विद्वत्ता आ तकनीकी ज्ञानक सहयोग हरदम भेटैत रहल अछि। धन्यवाद। शोधज्ञलोकनि सँ पुनः आग्रह जे गम्भीर अनुसंधान कऽ मिथिला भारती के सहयोग दय दीर्घायु बनावथि।
सम्पादकगण
विषय-सूची
1. मिथिलाक नऽव भेटल किछु दुर्लभ पुरावशेष – शिव कुमार मिश्र 1
2 मिथिलाक नऽव भेटल किछु शिलालेखक विवेचन – भवनाथ झा 13
3 पर्यावरणीय संस्कृति आओर वेद – समरेन्द्र नारायण आर्य 20
4 वत्सगोत्र आ प्रवरक वैदिक ओ पौराणिक संदर्भ – उदयनाथ झा ‘अशोक’ 24
5 राजशास्त्रीय ग्रन्थ वर्णरत्नाकर – शंकर देव झा 42
6 मिथिलाक्षरक उत्पत्ति – आचार्य श्री परमानन्दन शास्त्री 73
7. छिद्रित मृद्भाण्ड एवं लोक संस्कृति: झिझिया – अशोक कुमार सिन्हा 90
8. फिनुकेनक मिथिलाक एक आओर गामक सर्वेक्षण, विषयवस्तु आ विशेषता – रत्नेश्वर मिश्र एवं अवनीन्द्र कुमार झा 98
9. मैथिली क्रियापद-रूपावलीक मूलान्वेषण – गोविन्द झा 110
10. नेपालीय मैथिलीक विकास मे संस्थागत योगदान – प्रफुल्ल कुमार सिंह ‘मौन’ 113
11. मैथिली साहित्य ओ स्वातन्त्र्य आन्दोलन – भैरव लाल दास 118
12. मिथिलाक माटि-पानि: समस्या आ संभावना – गजानन मिश्र 144
13. वैद्यनाथ मिश्र ‘यात्री’क सामाजिक सन्दर्भ –पंकज कुमार झा 162
13. A Rare Terracotta Toilet Pan from Vaishali – Jalaj Kumar Tiwari 174
14. Topography of Mithilå Based on The Buddhist Sources – Shiva Kumar Mishra and Achyut Anand 180
15. Establishment of the Name of the Saka Era Used in the Indian Calendar – Anand M. Sharan 202
16. पुस्तक समीक्षा 206
17. मिथिला-मैथिली 210
18. मिथिला भारतीक नवांक मे पूर्व-प्रकाशित आलेखक सूची 215
19. चित्रावली 217


text:
इकनॉमिस्ट... न्यूज़वीक... इकनॉमिक टाइम्स... विश्व बैंक... इंडिया टूडे सं लsक देश-दुनिया के तमाम पत्र-पत्रिका... न्यूज़ चैनल पर मुख्यमंत्री नीतीश कुमार के जयगान... गुणगान भs रहल अछि. जिम्हर देखु कहल जा रहल अछि जे बिहार मे बदलावक बयार बहि रहल अछि. बिहार विकासक राह पर चलि पड़ल अछि. राज्य मे कानून-व्यवस्थाक राज स्थापित भs रहल अछि. चारू कात अमन केर माहौल अछि. लोक देर राति तक फेर सं सड़क पर टहलय लेल निकलय लगलाह अछि. लोक मे बिहारक प्रति एक बेर फेर सं नीक धारणा बनि रहल अछि. बिहार एक बेर फेर सं देश के अगुआ बनय के दिशा मे अग्रसर अछि. माहौल सुधरि रहल अछि. सभ किछ पटरी पर आबि रहल अछि.
मुदा कि सच मे बिहार पटरी पर आबि रहल अछि ? कि बिहार मे सच मे विकासक बयार चलय लागल अछि ? आ ई सभ सिर्फ ऊपरे-ऊपर दिख रहल अछि ? कि सभ किछ कागजे पर भs रहल अछि ? कि ई सेहो वाजपेयी सरकारक इंडिया शाइनिंग जकां अछि ? कि नीतीश सरकार के हाल सेहो वाजयेपी सरकार जकां होएत?
ई जरूर अछि जे कानून- व्यवस्था के माहौल किछ सुधरल अछि. मुदा एकदम सं परिवर्तन भs गेल अछि से नहि अछि. बिहार के किछ इलाका मे सड़क के छोड़ि देल जाए त आओर कि काज भेल अछि से देखा नहि रहल अछि. नीतीश सरकार के पांच साल होबय जा रहल अछि... मुदा एहि दौरान कोनो बड़का उद्योग-धंधा शुरू भेल होए से नहि देखा रहल अछि. निवेशक गप सिर्फ कागजे पर अछि. नीतीश कुमार खुद आओर सुशील कुमार मोदीजी दूनु गोटे शिलान्यास पर शिलान्यास कs रहल छथिन्ह. मुदा ओहि परियोजना सभ के कि हाल अछि से अहां के इलाका मे गेला के बादहिं पता चलत. स्कूल सभ मे ठेका पर मास्टरजी के भर्ती कs शिक्षा व्यवस्था के मटियामेट कsदेलखिन्ह. फेर साइकिल आओर पोशाक पर करोड़ों रुपया खर्च भेल ओ व्यापारी वर्ग के फायदा पहुंचा रहल अछि. करोड़ों रुपया के कपड़ा आओर साइकिल के कारोबार भsगेल.
राज्य मे सड़क के हाल नीक भेल अछि मुदा कई इलाका मे ई पांच साल सं बनि रहल अछि पूरा होए के नामे नहि लs रहल अछि. आब हमरे गाम के देख लिअ... दरभंगा सं केवटी दs क जयनगर वाला रास्ता पांच साल सं बनि रहल अछि मुदा आई धरि नीक नहि भेल. सड़क एतेक उबड़-खाबड़... खत्ता वाला बनि गेल अछि जे लोक बस पर भगवाने के नाम लsक चलय छथिन्ह.
सरकार भने कहय जे विकासक कारणे लोक के पलायन रुकि गेल अछि. लोक आब पंजाब... हरियाणा... दिल्ली...मुम्बई जाय के जगह अपन गामे मे काज करनाय नीक समझि रहल छथिन्ह... ई एकदम नहि अछि. लोक के अखनो गाम-घर छोड़ि कमाय लेल बाहर जनाय जारी अछि. एकर नजारा अहांके स्टेशन पर बाहर जाए वाला ट्रेन मे देखय लेल मिलि जाएत. खेती... सिंचाई... बिजली के हाल बेहाल अछि. बिजली कखन आएत आओर कखन जाएत तकर कोनो ठिकान नहि. आखिर अहां हर बात पर केंद्र के कहिआ तक गरिआबैत रहबय. अगर केंद्र सं सहयोग नहि मिलि रहल अछि त दोसर उपाय करु. बाढ़ि... रौदी... दाही के बाद आब लोक महंगाई सं सेहो मरि रहल अछि.
एहन मे लगैत अछि जे नीतीश के नारा कहिं पेपरे... अखबारे आ चैनले मे नहि रहि जाए आओर हिनकर हाल वाजपेयी जी जका भs जाए. आंध्र प्रदेश मे चंद्रबाबू नायडू के शासन काल मे दुनिया भर मे हुनकर नामक डंका बाजय छल... मुदा चुनाव मे एहन पटखनी खएलाह जे अखन धरि हुनकर पार्टी के होश नहि आएल.
लोकतंत्र के ई बड़का बात अछि जे जनता चुपचाप अपन फैसला सुनाबैत अछि आओर ओहि मे बड़का-बड़का हवा मे उड़ि जाए छथिन्ह. फेर एहि बेर त केंद्र सरकार मे मंत्री नहि रहबाक कारणे लालूजी आओर पासवानजीक पूरा समय बिहारे मे रहय छनि. ओ साल भर पहिने सं चुनावक तैयारी मे जुटल छथिन्ह . एकरे संग एहि बेर राहुल गांधी सेहो कांग्रेस मे नया जान डालि नीतीश कुमार के परेशानी बढ़ाबय वाला छथिन्ह. एहन मे नीतीशजी के सोचय पड़तन्हि जे आगां सभ किछ नीक नहि अछि. बिहार शाइनिंग के बेहतर परिणाम के लेल अखनो जोर-शोर सं काज पर जोर देथुन्ह त किछ नीक भs सकय छनि... नहि त वोटर पर ककर जोर चलय अछि ओहु मे आजुक इलेक्ट्रॉनिक वोटिंग के जमाना मे.


text:
Home » Archives by category » Article » Heritage (Page 3)
लक्ष्मीनाथ गोसांंईः एक अवतारी पुरुष
मिथिलाक ऐतिहासिक विभूतिः लक्ष्मीनाथ गोसांई लक्ष्मीनाथ गोसांंईः एक अवतारी पुरुष मूल आलेखः डा. लक्ष्मीप्रसाद श्रीवास्तव भाव-अनुवादः प्रवीण नारायण चौधरी श्री लक्ष्मीनाथ गोसांई केर जन्म १७९३ ई. मे भेलनि। ई परसरमावासी (वर्तमान सुपौल जिला) श्री बच्चा झा केर छोट पुत्र छलाह। हिनक मूल नाम ‘लच्छन’ छलन्हि। अपन गुरु ‘तरौनी’ (दरभंगा) ग्रामवासी पं. रोहिणी दत्त ओतय रहिकय […]
मिथिलाक विशिष्ट व्यक्तित्व परिचयः गंगानाथ झा (पंडित महामहोपाध्याय)
मिथिलाक ऐतिहासिक धरोहरः विशिष्ट व्यक्तित्व परिचय मिथिलाक विशिष्ट व्यक्तित्व परिचयः गंगानाथ झा (पंडित महामहोपाध्याय) – मूल आलेखः लक्ष्मी प्रसाद श्रीवास्तव (अनुवादः प्रवीण नारायण चौधरी) दरभंगा जिलान्तर्गत सरिसवपाही गामक पंडित धरानाथ झा केर सुपुत्र गंगानाथ झा केर जन्म २५ दिसम्बर, १८७२ ई. मे भेलनि। ओ सरस्वती-सेवाक सम्मान प्राप्त कएलनि। गंगा बाबू ‘डी. लिट्’ केर […]
मिथिलाक ऐतिहासिकता मे विद्यापतिधामक महत्वः गंगा आ मिथिला
मिथिलाक ऐतिहासिकता मे विद्यापतिधामक महत्वः गंगा आ मिथिला मूल आलेखः डा. लक्ष्मी प्रसाद श्रीवास्तव (अनुवादः प्रवीण नारायण चौधरी) मिथिलाँचल केँ ओकर दक्षिण सीमा पर अंकस्थ करैत देवनदी गंगा पूर्व दिशा दिशि बढली अछि। सम्पूर्ण मिथिला गंगाक कोरा मे स्थित अछि। एहि ठामक निवासीक आकांक्षा अनुरूप गंगा केर स्थान एहि श्लोक सँ प्रकट होएत अछि – […]
मिथिलाक ऐतिहासिक विभूतिः धोबी जातिक लोकदेवता ‘गरीबनबाबा’
गरीबनबाबा – मिथिलावासी धोबी जातिक लोकदेवता – डा. लक्ष्मी प्रसाद श्रीवास्तव (अनुवादः प्रवीण नारायण चौधरी) उधराग्राम (कमलातट) निवासी गरीबनबाबा धोबी जातिक लोकदेवता भेलाह। हिनक दुइ गोट प्रसिद्ध मित्र छलखिन – घासी गुआर आर बरहम ठाकुर (ब्राह्मण)। तिनू कुश्ती खेलाय लेल उधरागाँव सँ पच्छिम अखाड़ापर जाय्ल करैथ। एक राति कुश्तीक तलठोकी मे कमला मैयाक आसन डोलि […]
मिथिलाक ऐतिहासिक विभूतिः भीम केवट – केवट जातिक मिथिला लोकपुरुष
मिथिलाक ऐतिहासिक लोकपुरुषः भीम केवट मिथिलाक लोक पुरुष मे केवट जातिक आदर्श पुरुष ‘भीम केवट’ – डा. लक्ष्मी प्रसाद श्रीवास्तव (अनुवादः प्रवीण ना. चौधरी) जोगबनी (वर्तमान अररिया जिला, पूर्व मे पूर्णिया जिला) केर नजदीक – नेपालक सीमा मे विराटनगर – राजा विराट केर गढ मानल जायवला महाभारतकालीन प्रदेशक समीप – भेड़ियारीगढ गामक केवट […]
मिथिलाक प्रसिद्धि मे गोनू झा सेहो एक अविस्मरणीय स्तम्भ
गोनू झा – एक छोट परिचय भरवाड़ा गाम (दरभंगा) निवासी गोनू झा तेरहम शताब्दी (ईस्वी संवत) मे भेल प्रतिव्युत्पन्नमतित्व सम्पन्न एक बहुचर्चित व्यक्तित्वक धनी छलाह गोनू झा। सिंहवारा प्रखंड कार्यालय परिसर मे मे हिनकर प्रशस्तिक शिलालेख सेहो विद्यमान अछि। एहि लोक पुरुष मे गज्जब सूझ, विलक्षण प्रतिभा, त्वरित निर्णय लेबाक सामर्थ्य, अक्खड़पन, बौद्धिक […]
मिथिलाक ऐतिहासिक पुरुषः मैथिली भाषा-साहित्यक पहिल साहित्यकार ‘ज्योतिरिश्वर’
मिथिलाक ऐतिहासिक पुरुष परिचयः शोधग्रन्थ आधारित तथ्यक संकलन – प्रवीण नारायण चौधरी, विराटनगर। फरबरी २, २०१७. मैथिली जिन्दाबाद!! हे मिथिलाक युवा पीढी! एकदिस मनभावन तस्वीर अछि, दोसर दिस अछि ज्ञान! मिथिला सचमुच विदेहक भूमि, आध्यात्मिकता सँ कल्याण!! बंधुगण, अहाँ सब मिथिलाक छी लेकिन संबोधन आइ ‘मैथिल’ केर नहि भेटैत अछि। अहाँ मे मैथिल केर महत्व […]
बहुचर्चित मिथिला – विद्वानक मत आ मिथिलाक पौराणिक इतिहास
आलेखः मिथिलाक पौराणिक इतिहास – संकलनः प्रवीण नारायण चौधरी मिथिलाक लेल कुल १२ नामक चर्चा अबैछ, ई श्लोक देखी: मिथिला तैरभुक्तिश्च वैदेही नैमिका नाम्। ज्ञानशीलम् कृपापीठं स्वर्णालांगल पद्धति:॥ जानकी जन्मभूमिश्च निरपेक्षा निकल्मष। रामानन्दकरी विश्वभावनी नित्य मंगला:॥ इति द्वादश नामानि मिथिलाया:!! पाणिनी द्वारा मिथिलाक वर्णनसूत्र: मिथिला दयष्व उण्! मैथिल च मथ्यन्ते शत्रवो अस्याम्!! मथ्यन्ते यत्र रिपवो […]
मिथिला की गरिमाः बार-बार पठनीय, मननीय एवम् अनुकरणीय
मिथिला की गरिमा – स्व. पं. रुद्रधर झा (अपनी पुस्तक ‘गूढ तत्त्व समीक्षा’ में) यद्यपि पृथ्वी के सभी स्थान भूमित्वेन समान हैं, तथापि – “अयोध्या मथुरा माया काशी काञ्ची अवन्तिका। पुरी द्वारावती चैप सप्तैता मोक्षदायिकाः॥” इस पुराण वचन के अनुसार उक्त सातों स्थान के विशेष महत्व हैं। जिनमें ‘माया’ पद से […]
मुनिनाथ बाबाक बहुचर्चित आ पवित्र स्थान केर सत्य आ रोचक कथा
रवीन्द्र भारती, खजौली, मधुबनी। फरबरी २६, २०१७. मैथिली जिन्दाबाद!! मधुबनी जिलाक बाबूबरही प्रखंड केर बेला दउरा में, मुन्नी बाबाक स्थान अवस्थित अछि। भोला बाबा सँ जुड़ल अछि ई रोचक कथा। मुनिनाथ बाबा बेला गामक अंत चौड़ी में घनघोर जंगल में एकटा बृक्ष जाहि में अनेको रंगक पात अछि , ओहि बृक्ष सँ प्रकट भेलाह ई […]


text:
जमशेदपुर। लोकसभा चुनाव मे भेटल हारि क बाद भाजपा नेता फिलहाल कांग्रेस महासचिव राहुल गांधी पर टिप्पणी करबा स बचि रहल छथि, मुदा भाजपा क कद्दावार नेता आ पूर्व केन्द्रीय मंत्री शाहनवाज हुसैन देश मे आसमान छूबैत महंगाई क मुद्दा पर राहुल कए कटघरा मे ठार केलथि अछि। ओ कहला जे आखिर महंगाई क मुद्दा पर राहुल गांधी चुप्पी किया साधि रखने छथि। हालांकि, शाहनवाज गाम मे राहुल क दौरों क तारीफ सेहो केलथि। मुदा संगहि जोर द कए कहला जे दुर्भाग्यपूर्ण अछि जे युवा गांधी महंगाई क बारे मे एखन धरि चुप दथि। जखनकि, असल गप इ अछि जे आम आदमी महंगाई स बुरी तरह प्रभावित भेल अछि। एहन मे हुनकर चुप्पी सवाल ठार करैत अछि। शाहनवाज दलित महिला कलावती क घर क राहुल क दौरे क जिक्र करैत कहला जे इ नीक गप अछि जे ओ इ जनबा क कोशिश करि रहल छथि जे कलावती क घर मे आजादी क 60 साल बाद बिजली किया नहि अछि। मुदा, राहुल कए इ सेहो सोचबाक चाहि जे अधिकांश समय सत्ता मे कांग्रेस रहल अछि। ओ इ सोचथि जे गरीबी क लेल असली जिम्मेदार के अछि।
मुख्य पृष्ठ समाद विशेष महंगाई पर चुप किया छथि राहुल : शाहनवाज


text:
रोशनकुमार झा
जनकपुरधाम, माघ २८, मिथिला राज्य स्थापनाक बात जोड सँ चलि रहल समयमे त्रिभुवन विश्वविद्यालय अन्तर्गत रहल मैथिली विभागके समाप्त करबाक प्रयासमे किछ गोटे लागल अछि । मैथिली विषय लऽ कऽ अध्ययनरत विद्यार्थीसभक अनुसार अहि काजमे मैथिलीक केन्द्रिय विभागाध्यक्ष डा. पशुपतिनाथ झा सभ सँ वेसी लागल छथि ।mmm
एतेक तक की विद्यार्थीसभ सँ बेसी नम्बर लेबयकेँ लेल पैसा तक माँग कऽ रहल जानकारी मे आएल अछि । एमए मैथिली दोसर वर्षक रिजल्टमे जे विद्यार्थी हुनका पैसा नहि देलकनि तकरा कपीमे मात्र कम नम्बर नहि देने छथि । आन्तरिक मूल्यांकन नम्बरमे सेहो एकदम कम नम्बर देने विद्यार्थीसभ आरोप लगौलक अछि ।
एमए द्वितिय वर्षमे किछुए दिन पूर्व उत्तिर्ण भेल लाल जी ठाकुर कें आन्तरिक मूल्यांकन नम्बरमे ९, १०, १२ आ १३ नम्बर देने छथि जखन की ओहि व्यक्तिके पहिल वर्षमे १७, १८ नम्बर देने रहथि । पैसा खायमे शुरुए सँ बदनाम रहल डा. पशुपति झा विभागमे जातिवादी सेहो कऽ रहल विद्यार्थी सभ आरोप लगौलक अछि ।
लाल जी ठाकुर अहि बेरक दोसर वर्षक रिजल्ट प्रकरणके छानविन सहित चापलुसीवाद, नातावाद, कृपावाद करयबला कें ओतय सँ हटाबएकें माँग सेहो कएलन्हि अछि ।
अहिबीच किछ विद्यार्थीसभ डा. पशुपति झाकें राराब क्याम्पसक मूलद्वार पर रिजल्ट प्रकरणमे धाँधली कएने कहि हुनका हुटिङ्ग सेहो कएने छल । ओना डा. पशुपति झा अपने तीन विषयकेँ मात्र कपी जाँच कएने आ आन्तरिक मूल्यांकन नम्बर कोनो दोसर शिक्षक देने दावी कएलन्हि अछि । आन्तरिक मूल्यांकन नम्बर देवयबलाकेँ छथि मिथिला डटकमक जिज्ञासामे डा. झा हुनकर सभक नाम नहि बतौलन्हि ।
Filed under: तराई नेपाल |


text:
बीसम बसन्त जाहि घर बीतल सेहो घर भेल आब आन
किया विधना फेरि(फेरि कऽ लिखे बेटीक भाग्य विधान
के आब भोरक भुरुकबामे उठि कऽ चुनत बागक फूल
एतबो नै कोना सोचलन्हि बाबा कोना पठाबथि दोसर कूल
के बाबा संग पूजालग बैसतै के देतै अरिपन दलान
अंगना में सजाओल मण्डप देखि कऽ मायक बहै नोर
कोना धीरज बान्हु हो रामा देखि कऽ भैयाक मलिन ठोर
बाबा घरसँ कानि कानि कहथि कतऽ गेली बेटी हमर चान
छुटल गामक सखी रे बहिनपा कि छुटल सकल समाज
केहन बेदर्दी भेलहुँ यौ बाबा अहाँ बिनु रहब कोना दूर राज
एक नजर हमरो पर रखबै यौ बाबा छी नहि हमहूँ आन
विनीत ठाकुर
मिथिलेश्वर मौवाही–६, धनुषा
(स्रोत : रचनाकार स्वयंले ‘Kritisangraha@gmail.com‘ मा पठाईएको । )


text:
Tuesday, June 10, 2014
82म गोष्ठीमे जगदीश प्रसाद मण्डलक पठित कथा
अवाक
दुनियाँक एक-एक मनुखकेँ जहिना अपन देश-कोस आ अपन भूमि-मातृभूमिक प्रति ममता सिनेह रहै छै तहिना हमरो जगल। कोनो अधला वृत्ति तँ छीहो नहियेँ जे बेसी तर्क-वितर्क आकि विचार-विमर्श करैक परयोजन पड़ैत। देह-दशासँ दुब्बर रहितो अपन मातृभूमिक गरिमा बढ़बैले समाजसँ अनुचित विचारो आ काजो मेटबैक संकल्प मनमे रोपलौं। अनुचितक विरोधमे बाजब शुरू केलौं, मुदा बाजबे धरि रहलौं। जइसँ कोनो भीड़-भड़क्कासँ कहियो भेँट नै भेल। मनो आ मनक विचारो तइसँ कनी-मनी सकता गेल। मन सकताइते अनुचित काज रोकैक उत्साह जगल। उत्साहक दोसरो कारण भेल, ओ भेल जे हमरा सन-सन बहुत गोटे हमरे संग संकल्प मनमे रोपलक। जइसँ एक तरहक विचारक जनम भेल। जहिना आमक आँठीमे पीपही जनमिते दू दलिआ बनि आँठीक गुद्दा रगड़ पाबि पीपहीक अवाज दिअ लगै छै तहिना मन पीपीया लगल।
गाममे एकटा घटना भेल। घटना कि भेल जे रामलालक बकरी चोरि भऽ गेल। ओना मालो-जाल आ बकरीओ-छकरीक चाेरिओ होइए आ अपनो डोरी टुटने वा खुजने सेहो खुट्टा छोड़ि हटि जाइए। खुट्टा सून देखने ताक-हेर मलकार करिते अछि। मुदा होइ दुनू छै। चोरिओ होइ छै आ खुजबो करै छै। खुजलाहा भेट जाइ छै मुदा चोरौलहा चल जाइ छै।
भोर होइते रामलाल बकरी टोहियबए लगल। परिवारक सभ तूर वाड़ी-झाड़ी, अड़ोसी-पड़ोसीक खेत-खरिहाँनमे ताकए लगल। सौंसे गाम बकरी चोरिक गंध पसरि गेल। जेतए-तेतए माने चौक-चौराहासँ लऽ कऽ दुआर-दरबज्जा, इनार-पोखरिक घाट धरिमे एक्के चर्च। रामलालक बकरी चोरि भऽ गेल। तही बीच दोसरो गंध निकलल। ओ निकलल जे किछु रतिगर दबि कऽ गरम-मसालाक गंध पसरल। भरिसक केतौ मासु रनहाइए! एती रातिमे! मुदा भाइयो तँ सकिते छै जे कियो दरभंगा-मधुबनीसँ राति दबा मासु-तासु अनने हेता। पोखरिक पानिक हिलकोर जकाँ गामोमे हिलकोर उठल, मुदा केतौ असथिर तँ केतौ तेज गति आएल। रौतुका मासुक सुगंध मुदा बकरी चोरिक भाँज खोललक। भाँज खुजिते चोर-मोट धड़ा गेल।
समाज तँ समाज छिऐ, ऐठाम तँ गोली-बन्दूकक ओगरवाहि नै छै, ऐठाम तँ समाजक दसटा लोके अपन उचित-अनुचितक विचार करता। ई तँ नै जे फल्लाँ-गाम चोरक छी आ चिल्लाँ-गाम नीक लोकक। गाममे नीको लोक अछि आ चोरो अछि। सतो बजनिहार अछि झूठो बजनिहार तँ अछिए, इमानदारो अछि आ बेइमानो अछि तहिना सूदिखोरो अछि आ सूदि देनिहारो तँ अछिए। मुदा गाम-समाज तँ ओहेन जगहक इजोत छी जैठाम ऐनाक जरूरते ने छै, हाथक कंग भूमि जकाँ।
बकरी चोरौनिहार अपन पूर्व संस्कारक परिचए दैत ताल ठोकि अपन पैघ-पैघ वृत्तिक चर्च बखानि देलक! वातावरण एहेन भऽ गेल जे बकरीएक तराजूपर गाम तौलाइक परिस्थिति बनि गेल। पनचैतीक समए बनल। पनचैतीमे समाजक एते लोकक जुटान भरिसक कोनो पनचैतीमे कहियो नै भेल छल। कोनो काजक एकमुहरी विचार काजकेँ हल्लुक बनबै छै, से नै भेल। विचारधाराक धारमे चोरि फँसि गेल! गाम दू फाँक भऽ गेल! मारि-पीट भऽ गेल! मारि-पीट भेने मुकदमाक आगमन भेल। लोअर प्राइमरीक चटिया जकाँ काँखमे झोरा टाँगि मधुबनी कचहरीक स्कूलमे पचीस-तीस गोटे नाओं लिखौलक।
बीस बर्खक पछाति जखनि मुकदमा मरान दिस बढ़ल तइ समए एकटा अनुकूलतो भेल। भेल ई जे केसक संख्या बेसी भेने केसेक समए निर्धारित भेल, जे अमुक केस जँ दस बर्खसँ न्यायालयमे अछि तँ ओकरा खारिज कएल जाए। मनुखे जकाँ मरानपर बेसी तरद्दूतक जरूरी होइते छै, बिमारीसँ सराध धरि। जेते गोटे मुकदमाक मुद्दालह रही अपनामे विचार केलौं जे बीस बर्खसँ गाम-सँ-मधुबनी आ मधुबनी-सँ-गाम रेंगबे केलौं, समाज होइक नाते कम तँ नहियेँ भेल। तँए जेकर बकरी चोरि भेल ओकरो खर्चमे मदति करैले एकबेर कहियौ। संयोग एहेन जे एकतरफा केस भेल, बकरीबला नै फँसल। जहिना पहिने अवाद छल तहिना घटनाक पछातिओ रहल। बिनु पानिक मनुख पीछड़ाह तँ होइते अछि। रामलालो ओहने पीछड़ाह। जेते जगह, जेते लोक, तेते रंगक चालि आ तेते रंगक बोल तँ सभ दिनका रहबे करए, आरो बेसी चलती आबि गेलै। चलतीक कारण दू-दिसिया भेल। दू दिशिया ई जे जेकर बकरी नै रहै तेकरे मधुबनीक दौगो-बरहा आ होटल, गाड़ी भाड़ासँ लऽ कऽ समए तकक खर्च हुअ लगलै। जइसँ मनमे हेबे करै जे दिल्लीक लड़ू जकाँ जेहने खेने तेहने बिनु खेने। तँए अपन नोकसानीपर सोच-अपसोच हेबे करै। मनमे बोझ सेहो बनियेँ गेल रहै। बोझ बनैक कारण ईहो भेल जे जँ बकरीबला कमसँ कम पीठपोहुओ रहैत तँ किछु असो रहितए, मुदा सेहो नै! गाममे सभठाम बैसै-उठैक चलतीओ बेसी ओकरे भऽ गेल अछि। तैसंग दोसरो कारण भेल, ओ ई भेल जे एहेन लोकक ठेकाने काेन? हो-ने-हो कहीं गोटे विरोधी एहेन संग देनिहार भऽ गेल जे अपने पूजी लगा तमाशा ने ठाढ़ कऽ दिअए। तमाशा ई जे कोट-कचहरीक कारोबार सेहो ठिकौतीएपर चलए लगल अछि। सभ काजक ठिकौती! एते तक कि जजमेंटो ठिकौतीए होइए। तँए शंका हएब सोभाविके अछि। भरि दिन आँखिओ आ कानो देखिओ कऽ आ सुनिओ कऽ तोपाएले रहैए जे फल्लाँ पोखरिमे माछक जोती भेल अछि, केदैन दबाइ रातिमे धऽ देलकै। कियो देखलकै कहाँ! तहिना फल्लाँ गाछमे आम तोड़ि लेलकै, फल्लाँक सजमनिक लत्तीए काटि देलकै जे विकसित खेतीक प्रक्रियाक अंग छी, अंग ई जे जइ खेतमे अन्नक खेती होइए ओइमे जँ तरकारी खेती हुअए तँ अन्नसँ चारि गुणा उपज जरूर बढ़त! गामक उत्पादन- उपजा-वाड़ी- गामकेँ आगू आ पाछू घुसकैक मिथिलाक चिन्तनधाराक प्रमुख थर्मामीटर छी। जे धरती अन्न, फल, फूल, भोजन, जीवनकेँ एक सूत्रमे बान्हि देव तुल्य जिनगीक अनुसंधान कऽ चुकल अछि!
पाँच गोटे जे सभ केसक मुद्दालह रही, रामलाल ऐठाम गेलौं। रामलालक चलती खाली भाषणेटा मे नै खेत-बोनिहारसँ छोटका वेपारी बनि गेल। गामो आ गामक चारू भाग छोटका-बड़का हाट लगिते छै। एम्हुरका ओमहर लऽ जा बेचि लइए आ ओमहर जे सस्ता रहै छै ओ कीन लइए। साइकिल रखने अछि एक मनक बोझाक कारोबारी बनि गेल अछि। पहुँचिते देखलिऐ जे करीब तीन सए लाभक कारोबार करैए। तँए मुँहक मुस्की दैत कहलिऐ-
“रामलाल, गाममे केकरो चलती आएल तँ तोरा सभसँ बेसी एलह, एकेटा बकरी गेने जिनगी बदलि गेलह।”
जहिना हमर मुस्की रहए तइसँ डेढ़िया-दोबर मुस्कान भरैत बाजल-
“चलती तँ सौंसे गामेकेँ एलै आकि हमरेटा आएल। हमरे पाबि केते लोक मधुबनी देखलक। नै तँ! बाप-दादा देखबे ने केलकै आ बेटा-पोता ओकील जकाँ कानून झाड़ैए!”
ओही दिन मुस्की आ मुस्कानकेँ देखलौं। रामलालक मुस्कान अपन जिनगीक लाली परहक, मुदा ओ लालीक जड़ि की? से के देखत जेकरा ले चोरि करी सएह कहए चोरा! कहलिऐ-
“रामलाल, तोहरबला केस आब मरानपर आबि गेल अछि। बीस बर्खसँ तँ केसमे फँसल सोलहो गोटे मधुबनी रेंगबे केलौं आ खरचो केलौं। अंतिम तोर केसक छी, विधि-बेवहारमे खर्च होइते छै, किछु उचितो किछु अनुचितो। तँए अगिला खर्च तूँ दऽ दहक।”
मुस्कान भरल मुहसँ रामलाल बाजल-
“हमहीं तोरा सभकेँ पनचैतीमे मारि करए कहने रहियऽ जे केसक खर्चा मंगै छह?”
रामलालक गप सुनि अवाक भऽ गेलौं।
ओना मरैसँ पहिने लोक अंगेज नेने रहैए जे मुइलोपर अस्सी मनक भार पड़बे करत तइले चिन्ता केने चीता मानत। जे बीस बरख लड़ल ओकरा बुते फरिछौल नै हेतै। मुदा...?¦¦¦
१७ मई २०१४
Subscribe to: Post Comments (Atom)


text:
सुनसरी : १२
उपमहानगरपालिका (२) ः इटहरी उपमहानगरपालिका, धरान उपमहानगरपालिका
नगरपालिका (४) ः इनरुवा नगरपालिका, दुहबी नगरपालिका, रामधुनी नगरपालिका, बराह नगरपालिका
गाउँपालिका (६) ः देवानगन्ज गाउँपालिका, कोसी गाउँपालिका, गढी गाउँपालिका, बर्जु गाउँपालिका, भोक्राहा गाउँपालिका, हरिनगरा गाउँपालिका
बारा : १३
उपमहानगरपालिका (१) ः सिमरा जितपुर उपमहानगरपालिका
नगरपालिका (५) ः कोल्हाबी नगरपालिका, कलैया नगरपालिका, सिम्रोनगढ नगरपालिका, महागढीमाई नगरपालिका, निजगढ नगरपालिका गाउँपालिका
(७) ः देवताल गाउँपालिका, परवानीपुर गाउँपालिका, बारागढी गाउँपालिका, फेटा गाउँपालिका, प्रसौनी गाउँपालिका, कोटवाल गाउँपालिका, पचरौटा सतमौजा गाउँपालिका
पर्सा : ११
उपमहानगरपालिका (१) ः वीरगन्ज उपमहानगरपालिका
नगरपालिका (१) ः पोखरिया नगरपालिका
गाउँपालिका (९) ः जगनाथपुर गाउँपालिका, पटेर्वा सुगौली गाउँपालिका, सखुवा प्रसौनी गाउँपालिका, सुवर्णपुर गाउँपालिका, धोबीनी गाउँपालिका, विश्रामपुर गाउँपालिका, पकाहा मैनपुर गाउँपालिका, बलेवा प्रसौनी गाउँपालिका, हरपुर गाउँपालिका
रौतहट : १५
नगरपालिका (३) ः चन्द्रपुर नगरपालिका, गौरनगरपालिका, गरुडा नगरपालिका
गाउँपालिका (१२) ः भीनक गाउँपालिका, भगवती गाउँपालिका, बैधीमाई गाउँपालिका, बिजयपुर गाउँपालिका, परोहा गाउँपालिका, गढीमाइ गाउँपालिका, गजरा गाउँपालिका, कटहरिया गाउँपालिका, ईशनाथ गाउँपालिका, मौलापुर गाउँपालिका, वृन्दावन गाउँपालिका, राजपुर गाउँपालिका
सप्तरी : १२
नगरपालिका (६) ः पातो नगरपालिका, सप्तकोशी कञ्चनरुप नगरपालिका, हनुमाननगर योगिनीमाई नगरपालिका, राजविराज नगरपालिका, शम्भुनाथ नगरपालिका, बरसाइन
गाउँपालिका (६) ः सुमङ गाउँपालिका, मोहली गाउँपालिका, तोपा गाउँपालिका, बेल्ही चपेना गाउँपालिका, खडक गाउँपालिका, छिन्नमस्ता गाउँपालिका
महोत्तरी: १३
नगरपालिका (३) ः बर्दिबास नगरपालिका, जलेश्वर नगरपालिका, गौशाला नगरपालिका
गाउँपालिका (१०) ः सोनमा गाउँपालिका, सम्सी गाउँपालिका, लोहरपट्टी गाउँपालिका, रामगोपालपुर गाउँपालिका, मनरा गाउँपालिका, मटिहानी गाउँपालिका, भंगाहा गाउँपालिका, बलवा गाउँपालिका, औरही गाउँपालिका, पिपरा गाउँपालिका, एकडारा गाउँपालिका
धनुषा : १३
उपमहानगरपालिका (१) ः जनकपुर उपमहानगरपालिका
नगरपालिका (८) ः गणेशमान चारनाथ नगरपालिका, धनुषाधाम नगरपालिका, योगीबाबा नगरपालिका, सहिदनगर नगरपालिका, सप्तऋषि नगरपालिका, क्षिरेश्वरनाथ नगरपालिका, मिथिला नगरपालिका, नगराइन नगरपालिका गाउँपालिका (४) ः जमुनी गाउँपालिका, मिथिला बिहारी गाउँपालिका, हंसपुर गाउँपालिका,कमला सिद्धिदात्री गाउँपालिका
सर्लाही : १६
नगरपालिका (८) ः हरिपुर्वा नगरपालिका, श्रीनगर सागरनाथ नगरपालिका, बरहथवा नगरपालिका, बलरा नगरपालिका, हरिपुर नगरपालिका, लालबन्दी नगरपालिका, मलंगवा नगरपालिका, हरिवन नगरपालिका
गाउँपालिका (८) ः कविलासी गाउँपालिका, कर्मैया गाउँपालिका, धनकौल पश्चिम गाउँपालिका, चन्द्रनगर गाउँपालिका, विष्णु गाउँपालिका, बेल्ही गाउँपालिका, गोडैता गाउँपालिका, रामनगर बहुअर्वा गाउँपालिका
सिरहा : १२
नगरपालिका (६) ः गोलबजार नगरपालिका, धनगढीमाई नगरपालिका, मिर्चैया नगरपालिका, लहान नगरपालिका, सिराहा नगरपालिका, सुखीपुर नगरपालिका
गाउँपालिका (६) ः औरही गाउँपालिका, कर्जन्हा गाउँपालिका, कल्याणपुर जब्दी गाउँपालिका, विष्णुपुर प्रम गाउँपालिका, भगवानपुर गाउँपालिका, महेशपुर पतारी गाउँपालिका
भक्तपुर : ४
नगरपालिका (४) ः चाँगुनारायण नगरपालिका, भक्तपुर नगरपालिका, मध्यपुर थिमी नगरपालिका, सूर्यविनायक नगरपालिका
रामेछाप : ८
नगरपालिका (२) ः मन्थली नगरपालिका, रामेछाप नगरपालिका
गाउँपालिका (६) ः उमाकुण्ड गाउँपालिका, खाँडादेवी गाउँपालिका, गोकुलगंगा गाउँपालिका, दोरम्बा गाउँपालिका, लिखु गाउँपालिका, सुनापति गाउँपालिका
सिन्धुपाल्चोक : १२
नगरपालिका (३) ः चौतारा साँगाचोकगढी नगरपालिका, बाह्रबिसे नगरपालिका, मेलम्ची नगरपालिका
गाउँपालिका (९) ः इन्द्रावती गाउँपालिका, जुगल गाउँपालिका, पाँचपोखरी थाङपाल गाउँपालिका, बलेफी गाउँपालिका, भोटेकोसी गाउँपालिका, लिसंखु पाखर गाउँपालिका, सुनकोसी गाउँपालिका, हेलम्बु गाउँपालिका, त्रिपुरासुन्दरी गाउँपालिका
सिन्धुली : ९
नगरपालिका (२) ः कमलामाई नगरपालिका, दुधौली नगरपालिका
गाउँपालिका (७) ः गोलन्जर गाउँपालिका, घ्याङलेख गाउँपालिका, तीनपाटन गाउँपालिका, फिक्कल गाउँपालिका, मरिण गाउँपालिका, सुनकोसी गाउँपालिका, हरिहरपुरगढी गाउँपालिका
काभ्रेपलान्चोक : १३
नगरपालिका (६) ः धुलिखेल नगरपालिका, बनेपा नगरपालिका, पनौती नगरपालिका, पाँचखाल नगरपालिका, नमोबुद्ध नगरपालिका, मण्डन नगरपालिका
गाउँपालिका (७) ः खानीखोला गाउँपालिका, चौँरीदेउराली गाउँपालिका, तेमाल गाउँपालिका, बेथानचोक गाउँपालिका, भुम्लु गाउँपालिका, महाभारत गाउँपालिका, रोसी गाउँपालिका
दोलखा : ९
नगरपालिका (२) ः जिरी नगरपालिका, भीमेश्वर नगरपालिका
गाउँपालिका (७) ः कालिञ्चोक गाउँपालिका, गौरीशंकर गाउँपालिका, तामाकोसी गाउँपालिका, मेलुङ गाउँपालिका, बिगु गाउँपालिका, बैतेश्वर गाउँपालिका, सैलुङ गाउँपालिका
धादिङ : १३
नगरपालिका (२) ः धुनीबेँसी नगरपालिका, नीलकण्ठ नगरपालिका
गाउँपालिका (११) ः खनियाबास गाउँपालिका, गजुरी गाउँपालिका, गल्छी गाउँपालिका, गंगाजमुना गाउँपालिका, ज्वालामुखी गाउँपालिका, थाक्रे गाउँपालिका, नेत्रावती गाउँपालिका, बेनीघाट रोराङ गाउँपालिका, रुबी भ्याली गाउँपालिका, सिद्धलेक गाउँपालिका, त्रिपुरासुन्दरी गाउँपालिका
रसुवा : ५
गाउँपालिका (५) ः उत्तरगया गाउँपालिका, कालिका गाउँपालिका, गोसाईँकुण्ड गाउँपालिका, नौकुण्ड गाउँपालिका, पार्वतीकुण्ड गाउँपालिका
काठमाडौं : ९
महानगरपालिका (१) ः काठमाडौं महानगरपालिका
नगरपालिका (८) ः कागेश्वरी मनहरा नगरपालिका, कीर्तिपुर नगरपालिका, गोकर्णेश्वर नगरपालिका, चन्द्रागिरी नगरपालिका, टोखा नगरपालिका, तारकेश्वर नगरपालिका, नागार्जुन नगरपालिका, बूढानीलकण्ठ नगरपालिका
नुवाकोट : १२
नगरपालिका (२) ः विदुर नगरपालिका, ककनी नगरपालिका
गाउँपालिका (१०) ः किस्पाङ गाउँपालिका, कोल्पु गाउँपालिका, तादी गाउँपालिका, तारकेश्वर गाउँपालिका, दुप्चेश्वर गाउँपालिका, पञ्चकन्या गाउँपालिका, बेलकोटगढी गाउँपालिका, मेघाङ गाउँपालिका, शिवपुरी गाउँपालिका, सूर्यगढी गाउँपालिका
चितवन : ७
महानगरपालिका (१) ः भरतपुर महानगरपालिका
नगरपालिका (५) ः कालिका नगरपालिका, खैरहनी नगरपालिका, माडी नगरपालिका, रत्ननगर नगरपालिका, राप्ती नगरपालिका
गाउँपालिका (१) ः इच्छाकामना गाउँपालिका
मकवानपुर : १०
उपमहानगरपालिका (१) ः हेटौँडा उपमहानगरपालिका
नगरपालिका (१) ः थाहा नगरपालिका
गाउँपालिका (८) ः इन्द्रसरोवर गाउँपालिका, कैलाश गाउँपालिका, बकैया गाउँपालिका, बागमती गाउँपालिका, भीमफेदी गाउँपालिका, मकवानपुरगढी गाउँपालिका, मनहरी गाउँपालिका, राक्सिराङ गाउँपालिका
ललितपुर : ६
महानगरपालिका (१) ः ललितपुर महानगरपालिका
नगरपालिका (२) ः गोदावरी नगरपालिका, महालक्ष्मी नगरपालिका
गाउँपालिका (३) ः कोन्ज्योसोम गाउँपालिका, बागमती गाउँपालिका, महांकाल गाउँपालिका
बाग्लुङ : ९
नगरपालिका (४) ः गल्कोट नगरपालिका, जैमुनी नगरपालिका, ढोरपाटन नगरपालिका, बाग्लुङ नगरपालिका गाउँपालिका (५) ः काठेखोला गाउँपालिका, तमानखोला गाउँपालिका, ताराखोला गाउँपालिका, निसीखोला गाउँपालिका, बडिगाड गाउँपालिका, वरेङ गाउँपालिका
गोरखा : ११
नगरपालिका (२) ः गोरखा नगरपालिका, पालुङटार नगरपालिका
गाउँपालिका (९) ः आरूघाट गाउँपालिका, गण्डकी गाउँपालिका, चुमनुव्री गाउँपालिका, धार्चे गाउँपालिका, भीमसेन गाउँपालिका, सहिद लखन गाउँपालिका, सिरानचोक गाउँपालिका, सुलीकोट गाउँपालिका, अजिरकोट गाउँपालिका
कास्की : ५
महानगरपालिका (१) ः पोखरा लेखनाथ महानगरपालिका
गाउँपालिका (४) ः अन्नपूर्ण गाउँपालिका, माछापुच्छ«े गाउँपालिका, मादी गाउँपालिका, रूपा गाउँपालिका
लमजुङ : ८
नगरपालिका (४) ः बेसीसहर नगरपालिका, मध्यनेपाल नगरपालिका, राइनास नगरपालिका, सुन्दरबजार नगरपालिका
गाउँपालिका (४) ः क्व्होलासोथार गाउँपालिका, दूधपोखरी गाउँपालिका, दोर्दीगाउँपालिका, मस्र्याङ्दी गाउँपालिका
मनाङ : ३
गाउँपालिका (३) ः चामे गाउँपालिका, नासो गाउँपालिका, नेस्याङ गाउँपालिका
मुस्ताङ : ५
गाउँपालिका (५) ः घरपझोङ गाउँपालिका, थासाङ गाउँपालिका, दालोमे गाउँपालिका, लोमन्थाङ गाउँपालिका, बाह्रगाउँ मुक्तिक्षेत्र गाउँपालिका
म्याग्दी : ६
नगरपालिका (१) ः बेनी नगरपालिका
गाउँपालिका (५) ः अन्नपूर्ण गाउँपालिका, धौलागिरि गाउँपालिका, मंगला गाउँपालिका, मालिका गाउँपालिका, रघुगंगा गाउँपालिका
नवलपरासी : १५
नगरपालिका (७) ः कावासोती नगरपालिका नगरपालिका, गैँडाकोट नगरपालिका, देवचुली नगरपालिका, बर्दघाट नगरपालिका, मध्यबिन्दु नगरपालिका, रामग्राम नगरपालिका, सुनवल नगरपालिका
गाउँपालिका (८) ः त्रिवेणीसुस्ता गाउँपालिका, पाल्हीनन्दन गाउँपालिका, प्रतापपुर गाउँपालिका, बुङ्दीकाली गाउँपालिका, बुलिङटार गाउँपालिका, विनयी गाउँपालिका, सरावल गाउँपालिका, हुप्सेकोट गाउँपालिका
पर्वत : ७
नगरपालिका (२) ः कुस्मा नगरपालिका, फलेवास नगरपालिका
गाउँपालिका (५) ः जलजला गाउँपालिका, पैयुँ गाउँपालिका, महाशिला गाउँपालिका, मोदी गाउँपालिका, विहादी गाउँपालिका
स्याङ्जा : ११
नगरपालिका (५) ः गल्याङ नगरपालिका, चापाकोट नगरपालिका, पुतलीबजार नगरपालिका, भीरकोट नगरपालिका, वालिङ नगरपालिका
गाउँपालिका (६) ः अर्जुनचौपारी गाउँपालिका, आँधीखोला गाउँपालिका, कालीगण्डकी गाउँपालिका, फेदीखोला गाउँपालिका, बिरुवा गाउँपालिका, हरिनास गाउँपालिका
तनहुँ : १०
नगरपालिका (४) ः भानु नगरपालिका, भिमाद नगरपालिका, व्यास नगरपालिका, शुक्लागण्डकी नगरपालिका
गाउँपालिका (६) ः आँबुखैरेनी गाउँपालिका, रिसिङ गाउँपालिका, घिरिङ गाउँपालिका, देवघाट गाउँपालिका, म्याग्दे, गाउँपालिका बन्दीपुर गाउँपालिका
रूपन्देही : १६
उपमहानगरपालिका (१) बुटवल उपमहानगरपालिका
नगरपालिका (५) ः देवदह नगरपालिका, लुम्बिनी सांस्कृतिक नगरपालिका, सैनामैना नगरपालिका, सिद्धार्थनगर नगरपालिका, तिलोत्तमा, नगरपालिका
गाउँपालिका (१०) ः गैडहवा गाउँपालिका, कञ्चन गाउँपालिका, कोटहीमाई गाउँपालिका, मर्चवारी गाउँपालिका, मायादेवी गाउँपालिका, ओमसतिया गाउँपालिका, रोहिणी गाउँपालिका, सम्मरीमाई गाउँपालिका, सियारी गाउँपालिका, शुद्धोधन गाउँपालिका
कपिलवस्तु : १०
नगरपालिका (६) ः कपिलवस्तु नगरपालिका, बुद्धभूमि नगरपालिका, शिवराज नगरपालिका, महाराजगन्ज नगरपालिका, कृष्णनगर नगरपालिका, वाणगंगा नगरपालिका
गाउँपालिका (४) ः मायादेवी गाउँपालिका, यशोधरा गाउँपालिका, शुद्धोधन गाउँपालिका, विजयनगर गाउँपालिका
पाल्पा : १०
नगरपालिका (२) ः रामपुर नगरपालिका, तानसेन नगरपालिका
गाउँपालिका (८) ः निस्दी गाउँपालिका, पूर्वखोला गाउँपालिका, रम्भा गाउँपालिका, माथागढी गाउँपालिका, तिनाउ गाउँपालिका, बगनासकाली गाउँपालिका, रिब्दिकोट गाउँपालिका, रैनादेवी छहरा गाउँपालिका
अर्घाखाँची : ६
नगरपालिका (३) ः सन्धिखर्क नगरपालिका, शीतगंगा नगरपालिका, भूमिकास्थान नगरपालिका
गाउँपालिका (३) ः छत्रदेव गाउँपालिका, पाणिनी गाउँपालिका, मालारानी गाउँपालिका
गुल्मी : १२
नगरपालिका (२) ः मुसिकोट नगरपालिका, रेसुंगा नगरपालिका
गाउँपालिका (१०) ः कालीगण्डकी गाउँपालिका, गुल्मीदरबार गाउँपालिका, सत्यवती गाउँपालिका, चन्द्रकोट गाउँपालिका रुरु गाउँपालिका, छत्रकोट गाउँपालिका, धुर्कोट गाउँपालिका, मदाने गाउँपालिका, मालिका गाउँपालिका, इस्मा गाउँपालिका
रोल्पा : १०
नगरपालिका (१) ः रोल्पा नगरपालिका
गाउँपालिका (९) ः त्रिवेणी गाउँपालिका, दुईखोली गाउँपालिका, माडी गाउँपालिका रुन्टीगढी गाउँपालिका, लुङग्री गाउँपालिका, सुकीदह गाउँपालिका, सुनछहरी गाउँपालिका, सुवर्णावती गाउँपालिका, थवाङ गाउँपालिका
प्युठान : ९
नगरपालिका (२) ः प्युठान नगरपालिका, स्वर्गद्वारी नगरपालिका
गाउँपालिका (७) ः गौमुखी गाउँपालिका, माण्डवी गाउँपालिका, सरुमारानी गाउँपालिका, मल्लरानी गाउँपालिका, नौवहिनी गाउँपालिका, झिमरुक गाउँपालिका, ऐरावती गाउँपालिका
दाङ : १०
उपमहानगरपालिका (२) तुल्सीपुर उपमहानगरपालिका, घोराही उपमहानगरपालिका
नगरपालिका (१) ः लमही नगरपालिका,
गाउँपालिका (७) ः बंगलाचुली गाउँपालिका, दंगीशरण गाउँपालिका, गढवा गाउँपालिका, राजपुर गाउँपालिका, राप्ती गाउँपालिका, शान्तिनगर गाउँपालिका, बबई गाउँपालिका
बाँके : ८
उपमहानगरपालिका (१) ः नेपालगन्ज उपमहानगरपालिका
नगरपालिका (१) ः कोहलपुर नगरपालिका
गाउँपालिका (६) ः नरैनापुर गाउँपालिका, राप्तीसोनारी गाउँपालिका, बैजनाथ गाउँपालिका, खजुरा गाउँपालिका, डुडुवा गाउँपालिका, जानकी गाउँपालिका
बर्दिया : ८
नगरपालिका (६) ः गुलरिया नगरपालिका, मधुवन नगरपालिका, राजापुर नगरपालिका, ठाकुरबाबा नगरपालिका, बासगढी नगरपालिका, बारबर्दिया नगरपालिका
गाउँपालिका (२) ः बढैयाताल गाउँपालिका, गेरुवा गाउँपालिका
रुकुम : ९
नगरपालिका (३) ः मुसिकोट नगरपालिका, चौरजहारी नगरपालिका, आठबिसकोट नगरपालिका
गाउँपालिका (६) ः पुथा उत्तरगंगा गाउँपालिका, भूमे गाउँपालिका, सिस्ने गाउँपालिका, बाँफिकोट गाउँपालिका, त्रिवेणी गाउँपालिका, सानी भेरी गाउँपालिका
सल्यान : १०
नगरपालिका (३) ः शारदा नगरपालिका, बागचौर नगरपालिका, बनगाड कुपिन्डे नगरपालिका
गाउँपालिका (७) ः कालीमाटी गाउँपालिका, त्रिवेणी गाउँपालिका, कपुरकोट गाउँपालिका, छत्रेश्वरी गाउँपालिका, ढोरचौर गाउँपालिका, कुमाखमालिका गाउँपालिका, दार्मा गाउँपालिका
डोल्पा : ८
नगरपालिका (२) ः ठूली भेरी नगरपालिका, त्रिपुरासुन्दरी नगरपालिका
गाउँपालिका (६) ः डोल्पो बुद्ध गाउँपालिका, से फोक्सुन्डो गाउँपालिका, जगदुल्ला गाउँपालिका, मुड्केचुला गाउँपालिका, काइके गाउँपालिका, छार्का ताङसोङ गाउँपालिका
जुम्ला : ८
नगरपालिका (१) ः चन्दननाथ नगरपालिका
गाउँपालिका (७) ः कनकासुन्दरी गाउँपालिका, सिँजा गाउँपालिका, हिमा गाउँपालिका, तिला गाउँपालिका, गुठीचौर गाउँपालिका, तातोपानी गाउँपालिका, पातारासी गाउँपालिका
मुगु : ४
नगरपालिका (१) ः छायानाथ रारा नगरपालिका
गाउँपालिका (३) ः मुगुम कार्मारोंग गाउँपालिका, सोरु गाउँपालिका, खत्याड गाउँपालिका
हुम्ला : ७
गाउँपालिका (७) ः सिमकोट गाउँपालिका, नाम्खा गाउँपालिका, खार्पुनाथ गाउँपालिका, सर्केगाड गाउँपालिका, चंखेली गाउँपालिका, अदानचुली गाउँपालिका, ताँजाकोट गाउँपालिका
कालिकोट : ९
नगरपालिका (३) ः खाँडाचक्र नगरपालिका, रास्कोट नगरपालिका, तिलागुफा नगरपालिका
गाउँपालिका (६) ः पचालझरना गाउँपालिका, सान्नी त्रिवेणी गाउँपालिका, नरहरिनाथ गाउँपालिका, कालिका गाउँपालिका, महावै गाउँपालिका, पलाता गाउँपालिका
जाजरकोट : ७
नगरपालिका (३) ः भेरी नगरपालिका, छेडागाड नगरपालिका, त्रिवेणी नलगाड नगरपालिका
गाउँपालिका (४) ः बारेकोट गाउँपालिका, कुसे गाउँपालिका, जुनीचाँदे गाउँपालिका, शिवालय गाउँपालिका
दैेलेख : ११
नगरपालिका (४) ः नारायण नगरपालिका, दुल्लु नगरपालिका, चामुन्डा बिन्द्रासैनी नगरपालिका, आठबिस नगरपालिका
गाउँपालिका (७) ः भगवतीमाई गाउँपालिका, गुराँस गाउँपालिका, डुंगेश्वर गाउँपालिका, नौमुले गाउँपालिका, महाबु गाउँपालिका, भैरवी गाउँपालिका, ठाँटीकाँध गाउँपालिका
सुर्खेत : ९
नगरपालिका (५) ः वीरेन्द्रनगर नगरपालिका, भेरीगंगा नगरपालिका, गुर्भाकोट नगरपालिका, पञ्चपुरी नगरपालिका, लेकबेसी नगरपालिका
गाउँपालिका (४) ः चौकुने गाउँपालिका, बराहताल गाउँपालिका, चिङाड गाउँपालिका, सिम्ता गाउँपालिका
बाजुरा : ९
नगरपालिका (४) ः बडीमालिका नगरपालिका, त्रिवेणी नगरपालिका, बुढीगंगा नगरपालिका, बुढीनन्दा नगरपालिका
गाउँपालिका (५) ः गौमुल गाउँपालिका, पाण्डव गुफा गाउँपालिका, स्वामीकार्तिक गाउँपालिका, छेडेदह गाउँपालिका, हिमाली गाउँपालिका
डोटी : ९
नगरपालिका (२) ः दिपायल सिलगढी नगरपालिका, शिखर नगरपालिका
गाउँपालिका (७) ः पूर्वीचौकी गाउँपालिका, बडीकेदार गाउँपालिका, जोरायल गाउँपालिका, सायल गाउँपालिका, आदर्श गाउँपालिका, केआइसिं गाउँपालिका, बोगटान गाउँपालिका
अछाम : १०
नगरपालिका (४) ः मंगलसेन नगरपालिका, कमलबजार नगरपालिका, साँफेबगर नगरपालिका, पञ्चदेवल विनायक नगरपालिका
गाउँपालिका (६) ः चौरपाटी गाउँपालिका, मेल्लेख गाउँपालिका, बान्नीगढी जयगढ गाउँपालिका, रामारोशन गाउँपालिका, ढकारी गाउँपालिका, तुर्माखाँद गाउँपालिका
दार्चुला : ९
नगरपालिका (३) ः महाकाली नगरपालिका, शैल्यशिखर नगरपालिका, मालिकार्जुन नगरपालिका
गाउँपालिका (६) ः अपिहिमाल गाउँपालिका, दुहुँ गाउँपालिका, नौगाड गाउँपालिका, मार्मा गाउँपालिका, लेकम गाउँपालिका, व्यास गाउँपालिका
बैतडी : १०
नगरपालिका (४) ः दशरथचन्द नगरपालिका, पाटन नगरपालिका, मेलौली नगरपालिका, पुर्चौडी नगरपालिका
गाउँपालिका (६) ः सुर्नया गाउँपालिका, सिगास गाउँपालिका, शिवनाथ गाउँपालिका, पञ्चेश्वर गाउँपालिका, दोगडाकेदार गाउँपालिका, डिलासैनी गाउँपालिका
डडेल्धुरा : ७
नगरपालिका (२) ः अमरगढी नगरपालिका, परशुराम नगरपालिका
गाउँपालिका (५) ः आलिताल गाउँपालिका, भागेश्वर गाउँपालिका, नवदुर्गा गाउँपालिका, अजयमेरु गाउँपालिका, गन्यापधुरा गाउँपालिका
कञ्चनपुर : ९
नगरपालिका (७) ः भीमदत्त नगरपालिका, पुनर्वास नगरपालिका, वेदकोट नगरपालिका, महाकाली नगरपालिका, शुक्लाफाँटा नगरपालिका, बेलौरी नगरपालिका, कृष्णपुर नगरपालिका
गाउँपालिका (२) ः बेलडाँडी गाउँपालिका, लालझाडी गाउँपालिका
कैलाली : १३
उपमहानगरपालिका (१) ः धनगढी उपमहानगरपालिका
नगरपालिका (६) टीकापुर नगरपालिका, घोडाघोडी नगरपालिका, लम्कीचुहा नगरपालिका, भजनी नगरपालिका, गोदावरी नगरपालिका, गौरीगंगा नगरपालिका
गाउँपालिका (६) ः जानकी गाउँपालिका, बर्दगोरिया गाउँपालिका, मोहन्याल गाउँपालिका, कैलारी गाउँपालिका, जोशीपुर गाउँपालिका, चुरे गाउँपालिका
बझाङ : ११
नगरपालिका (२) जयपृथ्वी नगरपालिका, बुंगल नगरपालिका
गाउँपालिका (९) ः केदारस्युँ गाउँपालिका, खप्तडछान्ना गाउँपालिका, छबिसपाथिभेरा गाउँपालिका, तलकोट गाउँपालिका, थलारा गाउँपालिका, दुर्गाथली गाउँपालिका, मष्टा गाउँपालिका, बित्थडचिर गाउँपालिका, सुर्मा गाउँपालिका


text:
प्राकृतिक आपदा सं निपटय के लेल बिहार मे नेशनल डिजास्टर रिस्पाँस फोर्स ... NDRF बनाएल जाएत. राष्ट्रीय आपदा प्राधिकार सं एहि लेल मंजूरी सेहो मिलि चुकल अछि. एहि फोर्स के स्थापना राजधानी पटना के पास बिहटा मे कएल जाएत. एहि के लेल करीब एक सय एकड़ जमीन के जरूरत पड़त जकरा अधिग्रहण के लेल काज चलि रहल अछि. कोसी मे आएल बाढ़ि आओर एहि सं पहिने बिहार मे आएल भूकम्प सं बेहिसाब नुकसान भेल. नुकसान तs भेल मुदा ओकरा बादो लोक के पास समय पर राहत आओर बचाब नहिं पहुंच सकल. कोसी मे आएल बाढि के बाद अगर लोक के पास समय पर राहत आओर बचाव दल पहुंचल रहति त सैकड़ों लोकक जान बचाएल जा सकैत छल आओर नुकसान के कम कएल जा सकैत छल. अधिकारी सभ के तs इहो नहिं पता छलन्हि जे कोन ठाम कतेक नुकसान भेल अछि आओर कोन सामान के जरूरत अछि. कतय राहत आओर बचाव दल भेजय के अछि. आब जखन NDRF बनि जाएत त उम्मीद करु जे कोनो प्राकृतिक आपदा के समय लोक के पास जल्दीए राहत पहुंचत.
बिहार मे आपदा प्रबंधन बल
प्राकृतिक आपदा सं निपटय के लेल बिहार मे नेशनल डिजास्टर रिस्पाँस फोर्स ... NDRF बनाएल जाएत. राष्ट्रीय आपदा प्राधिकार सं एहि लेल मंजूरी सेहो मिलि चुकल अछि. एहि फोर्स के स्थापना राजधानी पटना के पास बिहटा मे कएल जाएत. एहि के लेल करीब एक सय एकड़ जमीन के जरूरत पड़त जकरा अधिग्रहण के लेल काज चलि रहल अछि. कोसी मे आएल बाढ़ि आओर एहि सं पहिने बिहार मे आएल भूकम्प सं बेहिसाब नुकसान भेल. नुकसान तs भेल मुदा ओकरा बादो लोक के पास समय पर राहत आओर बचाब नहिं पहुंच सकल. कोसी मे आएल बाढि के बाद अगर लोक के पास समय पर राहत आओर बचाव दल पहुंचल रहति त सैकड़ों लोकक जान बचाएल जा सकैत छल आओर नुकसान के कम कएल जा सकैत छल. अधिकारी सभ के तs इहो नहिं पता छलन्हि जे कोन ठाम कतेक नुकसान भेल अछि आओर कोन सामान के जरूरत अछि. कतय राहत आओर बचाव दल भेजय के अछि. आब जखन NDRF बनि जाएत त उम्मीद करु जे कोनो प्राकृतिक आपदा के समय लोक के पास जल्दीए राहत पहुंचत.
Subscribe to: Post Comments (Atom)


text:
स्वीकृत राशि म' 9,026 करोड़ शिक्षा लेल, 2351 करोड़ समाजिक कल्याण लेल, 636 करोड़ योजना विकास विभाग लेल, हेल्थ विभाग क' 1400 करोड़ अार सीएम के निश्चय नली गलीक पक्कीकरण क' 14 हजार 250 करोड़ टक्का शामिल अछि। हर पंचायत क' सालाना 1 करोड़ सं बेसी के राशि खर्च करबाक लेल देल जायत। कैल्ह गुरुवार दीन कैबिनेट के बैठक म' कुल 41 एजेंडा पर मोहर लागल।
कैबिनेट के बैठक म' विधानमंडल केर मौनसून सत्र बजेबाक औपबंधिक सहमति द' दी देल गेल। विधानसभा के तेसर सत्र अार विधान परिषद के 183 बैठक 29 जुलाई सं 4 अगस्त तक चलत, एही दरमियांन कुल 5 बैठक होयत। कैबिनेटक बैठक म' एजुकेशन लोन अार हेल्थ लोन लेनिहार सभ के राहत देल गेल। लोन पर लगाई बला स्टैम्प ड्यूटी क' 3 फीसदी सं घटा के 1 फीसदी क' देल गेल अछि।


text:
मैथिली रंगमंच कहबा लेल बहुत पुरान अछि आ समय समय पर अपन उपस्थिति दर्ज करैत रहल अछि। मुदा भोजपुरी स जेना फिल्म क क्षेत्र मे मैथिली बहुत पाछु भ गेल, तहिना नाटक क क्षेत्र में जे भोजपुरी कए मैथिली स बहुत पाछु क देलक आ मैथिली नाटक कए भारतीय रंगमंच क समतुल्य पहुंचा देलक ओ छथि मैथिली क सबस लोकप्रिय निर्देशक प्रकाश झा। प्रकाश झा मैथिली नाटक देखबाक लोक मे आदत लगा देलथि अछि आ हुनक नव नव प्रयोग मैथिली नाटक कए जीवंत केलक अछि। हुनक संस्था मैलोरंग आइ मैथिली नाटक कए नव जीवन टा नहि देलक बल्कि ओकरा आधुनिकता सेहो प्रदान केलक अछि। एहि मास प्रस्तावित मलंगिया नाट़य महोत्सव समेत कईटा विषय पर इ’समाद लेल निदेर्शक प्रकाश झा स विस्तार स गप केलथि सुनील कुमार झा। प्रस्तुत अछि ओहि गपशप क किछु खास अंश:
अहाँ मैथिली क एकटा योग्य निर्देशक छी, मुदा रंगमंच तक सीमित रहबाक कोनो खास कारण ।
उत्तर – रंगमंच मे एखन बहुत किछु करब बाकी अछि आ जहाँ तक सिनेमाक सवाल अछि त हमरा बुझने सिनेमा रंगमंच स बहुत आसन अछि। आ हमरा कठिन काज कारबा मे बड्ड मन लगैत अछि। हमरा बुझने कियो सिनेमा क निर्देशन क सकैत अछि, कोनो पूर्वाभ्यास क झंझट नहि, जतेक मोन ततेक रिटेक ल सकैत छी, रंगमंच मे एहन संभव नहि अछि। 45 दिन पहिने स अभ्यास, रिटेक क कोनो गुन्जाईस नहि ताहि लेल एखन धरि हम रंगमंच छोडि क सिनेमा दिस जेबाक कोनो प्लान नहि बनेने छी। 2013 मे हमर योजना दू टा नाटक क मंचन करबाक अछि, पहिल विद्यापति क मणि मंजरी आ दोसर सेक्सपियर क रोमियो जूलियट।
आइ अहां क चर्च मलंगिया महोत्सव लेल भ रहल अछि, एकर कल्पना कोना आयल।
उत्तर – सत् कहि त 2006 मे एहि आयोजन क कल्पना श्री कुमार शैलेन्द्र केने छलाह, जे मलंगिया जी पर एकटा महोत्सव क आयोजन होए, ओहि दिन स हमर मोन मे इ योजना गुण-धुन, गुण-धुन करैत रहे। आ आब जा कए एहि योजना क मूर्त रूप द सकलहुं। जेना बुझल अछि एहि आयोजन मे 5 दिन लगातार महेंद्र मलंगिया लिखित पाँच टा नाटक क मंचन होएत जे पूरा देश-विदेश क मैथिल टीम द्वारा कैल जाएत। कर्यक्रम एना अछि-
आयोजन :
स्थान : श्रीराम सेंटर, मण्डी हाउस, दिल्ली
समय : सायं 06.30 बजे से.
26 दिसम्बर, 2012 : उद्घाटन समारोह
26 दिसम्बर, 2012 : पंचकोसी, सहरसा
गाम नै सुतै यै
निर्देशक : उत्पल झा
27 दिसम्बर, 2012 : मिथिलांगन, दिल्ली की नाट्य प्रस्तुति
छुतहा घैल
निर्देशक : संजय चौधरी
28 दिसम्बर, 2012 : मिनाप, जनकपुर (नेपाल) की प्रस्तुति
ओकरा आँगनक बारहमासा
निर्देशक : रमेश रंजन
29 दिसम्बर, 2012 : मिथिला विकास परिषद, कोलकाता
जुआयल कनकनी
निर्देशक : अशोक झा
30 दिसम्बर, 2012 : मैलोरंग रेपर्टरी, दिल्ली
ओरिजनल काम
निर्देशक : प्रकाश झा
आन कोनो भाषा मे एहि तरहक कोनो आयोजन भेल छल की।
उत्तर – क्षेत्रीय भाषा मे त नहि मुदा हिंदी, अंग्रेजी आ संस्कृत मे पहिने एहन कईटा नाटक क आयोजन भेल अछि, मोहन राजे क तीनटा नाटक, हबीब तनवीर नाटक फेस्टिवल आदि, मुदा एहि आयोजन मे एकटा चीज़ अलग अछि, एखन धरि भिन्न-भिन्न संस्था द्वारा एक्के नाटककार क एहन विस्तृत रूप मे मंचन नहि भेल अछि, जेना मोहन राजे क तीनटा नाटक एक्के टीम केलक जे खाली मोहन राजे क नाटक करैत छल। मुदा इ महोत्सव अपना आप मे ख़ास अछि किया त देश विदेश क टीम एहि आयोजन में आबि रहल अछि।
मैथिली रंगमंच क एहि स की फायदा होएत।
उत्तर – मैथिली रंगमंच मे एखन धरि सार्वभौमिकता क अभाव अछि, हमर विचार सहो ज्यों एहिना सब टीम एक मंच पर एकटा नाटकार क मंचन करैत त हुनका मे समूह भावना आउत। आ ओ राग द्वेष छोडि कए मैथिली रंगमंच कए समृद्ध करबा मे जी जान स जुटत। दोसर एक संग एला स एक दोसरक अनुभव साझा भ सकत जाहि स हुनकर अभिनय कए आर बारीकी सिखबाक मौका भेटत।
एहन आयोजन लेल आर कोनो संस्था संपर्क केलक अछि बा नहि
उत्तर – एखन धरि कोनो मैथिली संस्था त आगाँ नहि आयल अछि मुदा हमरा लगैत अछि जे भविष्य मे एहि तरहक आर आयोजन होएत। मिथिलाक लोक देखांउस करै मे बड आगाँ रहैत अछि त खाली देखैत रहू भविष्य मे एहन आयोजन रास होएत।
रंगमंचक अभिनेता सिनेमा दिस जा रहल छथि, एकरा कोन रूप म अहाँ लेत छी।
उत्तर – अहाँ एकटा गप कहू स्कूल स निकललाक बाद बच्चा कॉलेजे नहि जेते, तहिना रंगमंच अभिनेता लेल एकटा स्कूल अछि, जेकरा बाद ओ सिनेमा दिस जाइत छैक, एहि मे कोनो चिंता क गप नहि अछि, किया त रंगमंच मे हुनकर आर्थिक समस्या हल नहि होइत अछि ताहि लेल ओ सिनेमा दिस बा विज्ञापन दिस रुख करैत छथि। मुदा हुनका सबकए एकटा गप सदिखन याद रखबाक चाहि जे कॉलेज जा कए स्कूल कए नहि बिसरबाक चाहि। संगहि अभिनेता सब स इ आग्रह सेहो करब जे ओ सिनेमा दिस जाइ स पहिने अभिनय क एबीसी जरुर सीख लथि, आ बेस तैयार भेला क बाद सिनेमा दिस रुख करथि।
मैथिली रंगमंच मे अखनो व्यावसायिकता क अभाव अछि। इ स्थिति कोना सुधरत?
उत्तर – देखियो मैथिलिये टा नहि अपितु अंतरराष्ट्रीय स्तर क मंच सेहो एखन व्यावसायिकता क रंग मे नहि रंगल अछि, आ अभिनेता क जे मेहनताना भेटबाक चाहि ओ नहि भेटैत अछि। ताहि कारण स निश्चित रूप स अभिनेता आ अभिनेत्री सिनेमा दिस जा रहल छथि। एहि मे कोनो दू राय नहि, मुदा इ कोनो गलत गप नहि अछि। ओ टका लेल फिल्म दिस नहि जेताह त केम्हर जेताह। आ इ नीक गप अछि जे सिनेमा आब रंगमंच क अभिनेता कए बेसी महत्व द रहल अछि।
मैलोरंग कए दर्शक क अभाव नहि रहल, मुदा आनका लेल इ समस्या अछि, मैथिली रंगमंच कए दर्शक कोना भेटत, एहि लेल कोनो सुझाव।
उत्तर – यौ श्रीमान, हमरा विचार स त मैथिली कए कहियो दर्शक क अभाव नहि रहल अछि। मैथिली रंगमंच दर्शक क मामला मे काफी भरल पुरल अछि। हां, मैथिल लोक आर्थिक रूप स ओते संपन्न नहि छथि जाहि स ओ रंगमंच दिस बेसी आकर्षित नहि भ पाबि रहल छथि। आ जे आर्थिक रूप स धनि छथि ओ मैथिली दिस एते नहि छथि हुनका लेल हिंदी आ अंग्रेजी नाटक सब किछु अछि। हमरा विचार स पहिने लोक कए मैथिली नाटक देखबाक आदत लगेबाक चाही तखन जा कए हुनका समक्ष मैथिली क विभिन्न रूप क प्रस्तुत करबाक चाही ताकि आमिर गरीब सब लेल इ आकर्षित करबा योग्य भ सकए। ओना देखल जाए त मैथिली मे एखन धरि खाली नाटक टा होइत अछि, एखन धरि मैथिली ओतेक समृद्ध नहि भेल अछि जे हुनका नाटकक विभिन्न रूप स अवगत कराउल जा सकै। मुदा समय क संग सब किछु बदल आ मैथिल क नाटक लेल इन्तेजार नहि करै पडत हुनका लग च्वाइस रहित आ चुनबाक स्वतंत्रता सेहो।
आखिर सवाल प्रकाश कोना बनल जाए।
उत्तर – कनि हंसैंत, सबस पहिने त हम अभिवावक सब स आग्रह करै चाहब जे ओ नैना सबकए कला क प्रति रुझान बढेबा मे मदद करथि। हुनकर कला कए चिन्ह हुनकर भीतरक प्रतिभा कए निखरबा मे हुनकर मदद करथि। हुनका कला क प्रति कनि स्वतंत्रता दथि। संगे नवयुवक सब स कहै चाहब जे पहिने रंगमंच क व्याकरण बुझबाक कोशिश करू फेर अहाँ अपना आप कए फन्ने खा बुझु। एखन अहाँ देखब जे नवतुरिया सब एकटा फिल्म में छोट सनक रोल भेट गेल स अपना आपकए फन्ने खा बुझय लागैत छथि जे गलत अछि। हुनका सब स आग्रह करब जे पहिने एकर बारीकी सिखू तखन अभिनय दिस जाउ।
गप करबाक लेल, बहुत बहुत धन्यवाद, संगहि मलंगिया महोत्सव क सफल आयोजन लेल शुभकामना।
उत्तर – अहुंक बहुत बहुत धन्यवाद। मलंगिया महोत्सव मे अहां सब गोटे आउ, एकरे कामना अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
रांची। 08 जनवरी। मैथिली सम्मान दिवसक अवसर पर कैल्हि रवि दिन 'झारखण्ड मिथिला मंच' द्वारा संकल्प सभा केर आयोजन कायल गेल। सभा केर अध्यक्षता साहित्य अकादमी पुरस्कार सँ सम्मानित रामदेव झा केलनि।
झारखण्ड मिथिला मंच एहि बरख 12 सँ 14 अप्रैल धरी आयोजित होमै बला विद्यापति पर्व समारोह मे मैथिलीक बहुचर्चित साहित्यकार सभकेँ 1 लाख 11 हजार टाकाक राशि द' सम्मानित करत। ई सम्मान स्व.विश्वंभर झा केर स्मृति मे देल जायत, ऐहिक लेल रांची दूरदर्शन केंद्र केँ पूर्व निदेशक प्रमोद कुमार झा केर देखरेख मे एक निर्णायक समिति केर गठन कायल गेल। सभा क' सम्बोधित करैत महासचिव संतोष झा कहलनि कि झारखण्ड मिथिला मंच जल्दे पांडुलिपि प्रकाशन केर सेहो घोषणा करत।
कैल्हिक सभा मे रामदेव झा, डॉ. गुणेश्वर झा, सियाराम झा सरस, गंगा प्रसाद यादव, डॉ. कृष्ण मोहन झा, अध्यक्ष श्रीपाल झा, ब्रह्मानंद झा, सुजीत झा सहित बहुत राह लोग उपस्थित छला। एहि अवसर पर स्व. राज मोहन झा केर पुण्यतिथि पर हुनका श्रद्धा सुमन अर्पित कायल गेल।


text:
पटना। विधानमंडलक बैठक मे भाग लेबाक कारण स मुख्यमंत्री नीतीश कुमार त अमेरिका नहि जा सकलाह, मुदा उपमुख्यमंत्री सुशील कुमार मोदी कए अमेरिका भ्रमणक योग बनि रहल अछि। बिहार फाउंडेशन क कैलिफोर्निया चौप्टर क अध्यक्ष रवि वर्मा फाउंडेशन क अध्यक्ष आ राज्य क उपमुख्यमंत्री सुशील कुमार मोदी कए पत्र लिखिकए बिहार विधानमंडल क पांचटा सदस्य कए कैलिफोर्निया क महत्वपूर्ण कृषि आ शैक्षणिक परियोजना कए अध्ययन क लेल अमेरिका एबाक न्योत पठेलथि अछि। विधायक क कैलिफोर्निया भ्रमण क व्यय बिहार फाउंडेशन क कैलिफोर्निया चौप्टर वहन करत। वर्मा लिखलाह अछि जे भ्रमण क उद्देश्य स दू सप्ताह क लेल अमेरिका यात्रा पर आमंत्रित करबाक मकसद इ सेहो अछि जे बिहार मे चलि रहल कार्यक्रम स कैलिफोर्निया क लोग अवगत भ सकथि संगहि बिहार क लेल अनुभव क उपयोग भ सकए। एहि साल जून-जुलाई क महीना मे एबाक आमंत्रण स्वीकार करि लेल गेल अछि। अमेरिका मे बसल भारतीय मे बिहार क प्रति काफी उत्सुकता अछि। बिहार मे विशेषकर कृषि आधारित उद्योग धंधा क विकास क प्रति अमेरिका मे बसल कईटा बिहारी अपन दिलचस्पी सेहो देखा रहल छथि।
मुख्य पृष्ठ समाचार बिहारक विधायक कए भेटल अमेरिका एबाक न्योत


text:
Thursday, September 11, 2014
मधेशके अधिकारी हि हमनीके अभियान ः मल्लिक
मधेशके राजनितिमे मधेशीके अधिकारकेलेल हरदम अपने जीवन समर्पीत कर चुकल एगो सचा मधेशी सपुत्र जे मधेशीके हरेक आन्दोलन, मधेशी जनताके हर मुद्दा पर डटके लडेवाला राजनितिकके पोखता मधेशके हरेक तरहके सोचवाला, युवा नेतृके सक्षम युवा जोसीला युवा विधार्थी जिवनसे ही राजनितिक करइत आएल एगो नाम हए, जे रौतहट जिल्लाके गाविस राजपुर तुलीसमे जनमले मधेश और मधेशीके लालके रुपमे रहल तराई मधेश राष्ट्रिय अभियान युवाके केन्द्र अध्यक्ष ललित मल्लिक सानु साथे बज्जिका वाणी साप्ताहीक साथे भेल समसमायी बातचीतके कुछ हिस्सा ः–
ललीत जि अभि कि साव हो रहल हए ?
राजनितिक रुपसे दोसरका संविधान सभा प्रतिगमनकारी होई ई हमसव निर्वाचनसे पहिलेही आंकलन कएले रही जेकरा कारण हमरा सवके संगठन तराई मधेशी राष्ट्रिय अभियान निर्वाचनमे सहभागी नभेल और हमसव ठोस निर्णय कएले रही की मधेशी जनताके जायज मागँ संघियता, सुसासन, समान्ता, सम्मान औ न्यायके लेल संघर्ष एगो मात्र विकल्प रहल गेल हए । उ संघर्ष केलेल हमसव पुरा मधेश भर प्रशिक्षण और संगठन निमार्ण पर जोड देके एगो शसक्त और निर्णायक अधिकार मुखी संघर्षके तयारी कररहल छी । मधेशके अधिकारी हि हमनीके अभियान रहल ।
लोक्तान्त्रीक या प्रजातान्त्रीक पद्तिहए कि राजनितिक दल सवके निर्वाचनके द्वारा ही सम्पन्नता होईअ ?
देखु मधेशीके राजनितिके अवस्था बुहत भद्रगोल रहलासे निर्वाचन या अधिकार मागेसे पहिले अपने सहि निर्णय उ निर्णयमे सवके समान्न धारर्ण आवश्यक्ता रहल हए । आज सम्मान धारण नभेलासे मधेशीके राजनिति पिछा रहल हए ।
उहे उदेश्यसे कोनो भी हालतमे मधेशीके हितमे दोसरका संविधान सभा नहोसकेके आकलनसे मात्र संगठनके विस्तार करके एगो सक्षम कार्यकर्ता निमार्ण हेतु हमसव निर्वाचनमे नगेली आज पता चल गेल ही हए कि केतना कारगर हए मधेश और मधेशीके लेल ।
अपनेके अध्यक्ष जय प्रकास प्रसाद गुप्ता एगो भ्रष्टाचारी नेता भेलासे अपने छवि या अपन स्तीत्व बचावेला ई अभियान संचालन कएल आरोप रहल ?
दिनेश जी राज्य सदैव अपन विरोधी कहु या हितविपरित कार्य करेवाला हरेक व्यक्ति या संगठनके लान्छीत करके नेपालके इतिहास बहुती पुराना हए । जल्वन्त उदाहारण नेपालके प्रजातान्त्रीक नायक वि.पि कोइराला पर भी ओहन कओगो लान्छना लगावल गेल ।
भिमसेन थापासे लेके बाबुराम भट्टराई होइत जयप्रकास प्रसाद गुप्ता तक राज्यद्वारा कओनो न कओनो लान्छनासे कलंकित करइत आएल हए । लेकिन एकर ई मतलव नहए कि उ व्यक्ति संघर्ष ही छोडके चल जाई । और जेपि गुप्ता भी उ लान्छनाके अपन एगो संघर्षके चरन मानइत मधेशी जनताके विचमे छत और अपन संघर्षके अगाडी बढारहल छत । हुन्कर लान्छनाके सत्यता मधेशी जनता भली भाती बुझ रहल हए । तमरा अभियानके ११ महिने अवधिमे मधेशी जनताके अपार सहयोग मिल्ल जेसे ई संगठन मधेशीके शसक्त क्रान्तीकारी संगठनके रुपमे आएल हए ।
मधेशके मुद्दा एक भेलापर भी मधेशी राजनितिकदलसव फुटेके कारण कि होसकइत हए ?
देखु सांगठनीक संरचना त हए हि हए लेकिन संघर्षके क्रममे विश्वके इतिहास रहल हए कि संघर्षील संगठनमे अनवरत रुपमे फुटेके प्रक्रिया चलते आएल हए, आ भविषयमे भि एकरा रोकेके कओनो सयन्त्र न बनल हए । रहल मधेशके सन्दर्भमे एकर छोट राजनितिक ईतिहास भेलासे मधेशीके संगठनीक अभ्यामके अभाव देखल गेल जेसे फुटेके प्रक्रिया अभितक जारी हए लेकिन जइसे जइसे संगठनीक अभ्यास और नेतृत्वके विकास होइत जाई ओइसही अपने आप निर्मूल होजाएवाला समस्या रहल हए ।
अपनेके पार्टीके मधेशके कएगो जिल्लामे संगठन विस्तार होचकल हए ?
अभि त हमनीके पार्टी तराई मधेशी राष्ट्रिय अभियान मधेशके १८ जिल्लामे जिल्ला कमिटि विस्तार होचुकल हए । बार्की और भी जिल्लामे विस्तार होएके क्रम जारी रहल हए ।
दोसरका संविधान सभाके मान्डेड रहल हए कि माघ ८ गेतके नेपाल नयाँ संविधान पावेवाला हए । अपनेके कईसन लागल हए, जारी हो सकइत हए की ?
भगवान करे कि नेपाल नयाँ संविधान पाए, लेकिन हमरा न लागरहल हए कि माघ ८ गते जारी हो सकी, अगर जारी भी होइत मधेश और मधेशी जनताके हितके कदापी नहोसकी । और हमनी मधेश और मेधशीके अधिकार विनाके संविधान कदापी मानेके लेल तयार नछी । .
अभि तक अपनेके संगठन मधेशके या मधेशीके अधिकारके लेल कि की कर रहल हए ?
देखु हमसे मधेश और मधेशी के हरेक अधिकारके लेल डल रहल छी । वितल चइतमे एस एल सी परिक्षामे जनपुरके धवैली परिक्षा केन्द्रमे राज्यद्वारा गोली चलाके ओदिनके समाजीक विषयके परिक्षा स्थगित करावल गेल रहे । जेकर पुनः परिक्षा करावेला हम खुद उहाँ १३ दिन तक अनसनमे बइठके पुनः परिक्षा करएले रहली । एडिवि प्रोजेक्ट जनकपुरमे राखेके लेल धारण पर समेत बइठल रहली ओइसही रौतहटके किसानके आन्दोलन प्रति पूर्ण सहयोग करइत आएल छी । अइसही मधेश और मधेशीके मुद्दाप्रति साथ देइत अपन संगठनके विस्तार कररहल छी ।
रौतहटके किसान सवेके आन्दोलनमे ईहाँके राजनितिक दलसव लम्हर पइसाके खेलमे लागल सुनेमे आएल हए ?
देखु रौतहटके ई किसानके आन्दोलन रौतहटके दु किसीमके वर्गके विचके द्वन्द्वके रुपमे चित्रीत होएलके समाजीक अवस्था हए । एगो रौतहटके करपोरेट समाज और दोसर रौतहटके आम समाज ओमे आम समाजके नेता आम समाजके ओर हए और करपोरेट समाजके नेता करपोरेट समाजके ओर हए । करपोरेट समाजके नेता पइसाके खेलमे लागल हए । अव जनताके मुल्यांकल करके समय हए हुनकर नेता कओन हए ।
अन्तमे मधेशी जनतो कि कहेके चाहवई ?
हम बज्जिाका वाणी साप्ताहीके माध्यमसे मधेशी आम समुदायके लोगके ईहे कहव की मधेशी गुलामीसे निलकेके झोकमे रहल हए । एकवार झोक अपने भी लगाउ ।
ई पत्रिकाके कओनो सल्लाह सुझाव हए की ?
बास्तवमे हमनी रौतहट जिल्लावासीके गर्वके विषय रहल ई बज्जिका वाणी पत्रिकार जेसे हमनीके अपन मातृ भाषा पहिचना दिलारहल हए । ई पत्रिकाके निरंतरत दईत रहु, सदैव चलइत रहे इहे कामना करइ छी । धन्यावाद !
Subscribe to: Post Comments (Atom)


text:
इ ऑनलाइन क्रेता-विक्रेता मंच अपन वस्तु आ सेवा सभक हेतु बाजार प्राप्त करबाक अवसर प्रदान करैत छि । अहाँ कृषि, पशु, हस्तशिल्प, मशीनरी, इलेक्ट्रानिक सामान आदि सँ संबंधित कोनो उत्पादक जनतब पोस्ट कऽ सकैत छि तकर अतिरिक्त, अहाँ किराया आ परामर्श सेवा सभक सम्बन्ध में विवरण प्राप्त कऽ सकैत छी।
इ ऑनलाइन मंच चयनित विषय सभ में विशेषज्ञ समाधान प्रदान करैत छी। प्रयोक्ता अपन भाषा में अपन प्रश्न पोस्ट कऽ सकैत छथि आ ईमेलक माध्यम सँ विशेषज्ञ सलाह प्राप्त कऽ सकैत छथि ।
ई ऑनलाइन प्रश्नोत्तरी नेना सभ के ओकर सामान्य ज्ञानक जाँच करबाक हेतु और आ तकर प्रदर्शनिओ आत्मविश्वास में सुधारक हेतु प्रोत्साहित करबाक उद्देश्यसेँ विकसित कयल गेल अछि । कक्षा 3 सँ 10 में पढ़ि रहल नेना सभ एहि प्रश्नोत्तरी कार्यक्रम में भाग लऽ सकैत छथि
इ वेब आधारित सेवा पंजीकृत उपयोगकर्ता केँ एसएमएस अथवा ईमेलक द्वारा प्रमुख वित्तीय गतिविधि केँ मौन पाड़ब आ बेसी नीक अ तरीका सँ वित्तीय गतिविधि प्रबंधन करवा में लोकक मदति करैत छि ।
ई मंच भारत भरि में सामान्य सेवा केन्द्र ग्राम स्तरीय उद्यमि सभ (विलेज लेवल आंत्रेप्रेन्यॉर्स–वीएलईज़) क हेतु उपयोगी सँसाधन सामग्री प्रदान करैत छि ।तकर अतिरिक्त, ई वीएलई के हेतु अपन अनुभव केँ साझी करबाक अवसर प्रदान करैत छैक ।
ग्रामीण, शहरी आ आदिवासी क्षेत्र सभमें महिला,, नेना , युवा आ अन्य सामान्य आ कमजोर समूहक हेतु ज्ञान आ कौशलक का निर्माण करबाक हेतु , सी-डैक भारतीय भाषा सभ में ई-लर्निंग मंच विशेष रूप सँ तैयार कयलक अछि ।
इ ऑनलाइन उपकरण आवश्यकताक अनुसार बनाओल सन्देश पठबैत अछि। मोबाइल फोनक माध्यमसँ सोझे गर्भवती आ स्तनपान करबाय वाली महिला सभकेँ प्रसव पूर्व, प्रसवक बाद आ शिशु देखभालक हेतु वॉइस कॉलक रूप में सूचना पठबैत छैक।


text:
भारतीय सिविल सेवा परीक्षा मे मैथिली कए एकटा विषयक रूप मे चयन एखनो एकटा फैसला मानल जाइत अछि। 2 मई कए आयल सिविल सेवाक मुख्य परीक्षा क रुकल परिणाम मे सफल उम्मीदवार सौरभ चंद्र (रैंक 66) किछु एहने लोक मे शामिल छथि जे मैथिली कए एकटा विषय क रूप मे चयन केलथि आ सफलता सेहो अर्जित केलथि। सिविल सेवा परीक्षा मे इतिहास स तीन बेर असफल रहल सौरभ अंतिम प्रयास मे लोक प्रशासन संग अपन मातृभाषा मैथिली कए मुख्य विषय बनेलथि आ सफलता क स्वाद चखलथि। मधुबनी क एकटा छोट सनक गाम धनियापट्टी क रहनिहार सौरभ स एहि उपलब्धि पर इसमाद लेल सुनील कुमार झा विस्तार स चर्चा केलथि अछि। प्रस्तुत अछि ओकर किछु खास अंश…
प्रश्न – सबस पहिने आईएस बनबा लेल बहुत बहुत बधाई।
उत्तर – बहुत बहुत धन्यवाद। इ सब गुरुजन आ माता-पिता क आशीर्वाद क नतीजा अछि।
प्रश्न – अपनेक प्रारंभिक शिक्षा कतए भेल।
उत्तर – हमर प्रारंभिक शिक्षा शांति निकेतन बाल विद्यापीठ स भेल अछि, जतय हम अपन हाई स्कूल कम्पीट केलहुं, तेकर बाद उच्च शिक्षा लेल दरभंगा आबी गेलहुं।
प्रश्न – मधुबनी मे संस्थान क कमी छल या कोनो खास गप जे अहाँ कए दरभंगा दिस आबय लेल मजबूर क देलक।
उत्तर – मधुबनी मे संस्थानक कमी त अछि। दोसर मिथिला विश्वविद्यालय क नाम बहुत सुनने रही, ताहि लेल बेसी उत्सुक रही एहि मे पढबा लेल। दोसर मैथिली क प्रति हमरा अनुराग बच्चे स छल।
प्रश्न – तैयारी की कोना भेल, कतए स तैयारी केलहुं।
उत्तर – स्नातक क बाद दिल्ली चल गेलहुं आ शुरू स सिविल सेवाक तैयारी मे लागल रहलहुं। दिल्ली मे मुखर्जी नगर मे डेरा लेने रही।
प्रश्न – तैयारी करबा काल कोन गप क ध्यान बेसी राखल।
उत्तर – हमर हिसाब स बेसी टेस्ट बुक पढबा स कोनो फायदा नहि होइत अछि। सबस पैघ गप इ जे अहां ओतबा पढू जेकरा नीक जकां बुझि सकू। दस टा किताब पढला स बढ़िया अछि जे एकटा किताब दस बेर पढू, संगहि हम स्वाध्याय क बेसी महत्त्व दैत छी, हमरा विचार स शिक्षक खाली मार्गदर्शन करैत छथि, ओ बाट नहि खोली या बना सकैत छथि। इ काज अहां कए अपने करबाक अछि।
प्रश्न – इतिहास छोडि मैथिली कोना लेलहुं।
उत्तर – सबस पहिने त मैथिली हमर मातृभाषा छी आ एहि भाषा संग हम बेसी सहज छी। इ सही अछि जे हम इतिहास स स्नातक केने छी आ तीन बेर इतिहास ल कए परीक्षा देने रही, मुदा इतिहास ल कए तीन बेर असफलता क मुंह देखला क बाद हमरा लागल जे अपन मातृभाषा स कियाक नहि एक बेर प्रयास करी। किया कि हमरा इ महसूस भ रहल छल जे मातृभाषा भविष्य क निर्माण क सकैत अछि। एकर बाद हम इ फैसला लेलहुं। इ हमर आखरी प्रयास छल आ हम सफल भ गेलहुं।
प्रश्न – मैथिली त अहां लेल नव विषय छल।
उत्तर – ओना मिथिला विश्वविद्यालय म पढैत पढैत हमर मैथिली स बेसी जुड़ाव भ गेल छल, एहि दौरान मैथिली स हमर बेसी अनुराग भ गेल, पत्राचार मे हम सेहो मैथिली क प्रयोग करैत रही। एहि लेल हमरा मैथिली नव विषय नहि रहल।
प्रश्न – सोमदिन अहां परिणाम आयल आ शुक्रदिन नवका सत्रक परिणाम सेहो आबि गेल। की उम्मीद कैल जाए एहि बेर सेहो मैथिली कए छात्र सफल भेल हेताह।
उत्तर – अवश्य, किया नहि। 2010 क सत्र मे हमरा सब संग कुल 40टा छात्र एहन मुख्य परीक्षा मे छलाह जे मैथिली कए एकटा विषयक रूप मे लेने छलाह। पहिलका सूची मे त 11 गोटे क नाम सामने आबि चुकल अछि, नवका मे एकटा हम छी। एहि सूची मे आओर मैथिली विषय लेनिहार सफल भेल हेताह। हमरा लग आंकडा नहि अछि। सत्र 2011 मे सेहो मैथिली कए विषय बनेनिहार सफलता अर्जित केने हेताह। एखन त क्षेत्रवार लोकक परिचय सामने आबि रहल अछि, विषयवार आंकडा सेहो सामने आउत।
प्रश्न – आगां मैथिली आ मैथिल क उत्थान क लेल कोनो योजना।
उत्तर – निश्चित रूपे। हमर एहि जीवन आ भविष्य मैथिली तय केने अछि ताहि लेल हम मैथिली लेल जेतेक भ सकत करबा लेल सदिखन तैयार रहब। अपन सेवाकाल मे सेहो मैथिली क लेल जे कोनो सहयोग हमरा स भ सकत हम पाछु नहि हटब।
प्रश्न – अहां अपन सफलता क श्रेय केकरा देब।
उत्तर – हम अपन सफलता क श्रेय अपन बाबूजी कए देब। हुनकर प्रयास स हम सफल भेलहुं। तकर बाद हम अपन गुरुजन, मां आ परिवार क सब सदस्य संगे मित्र लोकनि कए सेहो एकर हिस्सा बनायब।
प्रश्न – सिविल सेवा क तैयारी क रहल छात्र लेल कोनो सन्देश।
उत्तर – मातृभाषा भविष्य निर्माण कए सकैत अछि एकरा बिसरब नहि। पढू आ खूब पढू जतबा पढ़ब तेतबा आगाँ बढब, एहि बाट मे मुश्किल खूब आउत मुदा मुश्किल पार करब तखने सिकंदर बनब।
प्रश्न – इसमाद स गप करबाक लेल बहुत बहुत धन्यवाद
उत्तर – अहूँक बहुत बहुत धन्यवाद।
maithili news, mithila news, bihar news, latest bihar news, latest mithila news, latest maithili news, maithili newspaper


text:
पटना । बिहार मे भ्रष्टाचार क खिलाफ चलि रहल मुहिम कए तखन पंख लागि गेल जखन पटना हाईकोर्ट भ्रष्टाचार क जरिये अर्जित सम्पत्ति कए जब्त करैवाला राज्य सरकार क नव कानून कए मंजूरी द देलक। कोर्ट एहि बारे मे अपन बहुप्रतीक्षित फैसला सुनेलक। उल्लेखनीय अछि जे रिश्वतखोरी क गंभीर मामला मे फंसल आठटा अधिकारी काली जायदाद क जब्ती संबंधी कानून क खिलाफ याचिका दायर केने छलाह, जेकरा उच्च न्यायालय खारिज करि देलक। याचिकाकर्ता सब कानून कए अवैध ठहरेबाक आग्रह केने छलाह, मुदा दूटा न्यायाधीश क खंडपीठ एकरा अमान्य करार देलक। राज्य सरकार आय क वैध स्रोत स बेसी सम्पत्ति रखनिहार अधिकारी कए सम्पत्ति स बेदखल करबा लेल बिहार स्पेशल कोर्ट्स एक्ट 2009 बनेलक अछि। एकर आधार पर अवैध रूप स सम्पत्ति रखनिहार अधिकारी क जायदाद जब्त करि लेल जाएत। सरकारक योजना एहन स्थान पर स्कूल खोलबाक अछि। एहि कानून कए एलाक बाद भ्रष्टाचारी मे बैचेनी अछि। ओ एकरा खारिज करेबा लेल कोर्ट क शरण मे गेल छलाह, मुदा राहत नहि भेटल। हाईकोर्ट एहि एक्ट मे आंशिक संशोधन करि एकरा सख्ती स लागू करबाक अनुमति द देलक अछि। कोर्ट एक्ट क धारा 17 आ 19 कए संशोधित करैत कहलक अछि जे पीसी एक्ट आ स्पेशल कोर्ट्स एक्ट पर ट्रायल चलेनिहार एक टा न्यायिक अधिकारी नहि हेबाक चाही। एहि स न्यायिक अधिकारी पूर्वाग्रह स ग्रसित भ सकैत अछि।
मुख्य पृष्ठ समाचार भ्रष्टाचारीक संपत्ति जब्त करू: हाइकोर्ट


text:
माटिक बासन मे भय गेल भूर, ओकरा फोडिये देनाई नीक।
जखन विश्वास भय गेल चूर, ओ रिश्ता के तोडिये देनाई नीक।
फरियाद सुनावैत पूरा जीवन ताकैत छी किया रखने आस,
कान मे ठूँसने रहैथ जे तुर, ओ हाकिम छोडिये देनाई नीक।
बिना मिलेने ताल-मात्रा कखनो सु-संगीत कहाँ अछि निकलल,
ककरो सँ मिलल नहि जे सुर, महफिल छोडिये देनाई नीक।
अपस्याँत भेल छी मरखाह बडद के खूँटा मे बान्हि राखय मे,
बेसी चलबय लागै जे खुर, ओ बडद के खोलिये देनाई नीक।
फाटल वस्त्र कहुना पैबंद लगा के पहरि सकैत अछि "ओम",
मुदा जाहि मे सगरो अछि भूर, ओ कपडा फेंकिये देनाई नीक।


text:
लोभ सब पापक मूल होएछ, धनलोभीक जीवन मे सुख असंभव
विचार
– प्रवीण नारायण चौधरी
एक गोट धनलोभी दोसर सम्पन्न लोक सँ बहुत डाह करय, डाहक अर्थ स्पष्ट रहैक जे सम्पन्न व्यक्तिक सम्पन्नता ओहि धनलोभी केँ बहुत खटकैत छलैक। ई बात सम्पन्न लोक बुझैक आर ओहि धनलोभी केँ बुझबैक – ओ कहैक, “देखू! धनक लोभ सँ कथमपि धन प्राप्त नहि होएत छैक। एहि वास्ते अहाँ अपन सत्कर्म करैत मानव सेवा – माधव सेवा मे लागल रहू, स्वतः धनक प्राप्ति होएत रहत।”
लोभी लोक केँ देखायल गेल सत्मार्ग ओकरा कम देखाएत छैक, मुदा खतरनाक ईर्ष्या, मत्सर आ डाहरूपी जंगली बाट ओकरा बेसी सहज बुझाएत छैक। अतः ओ सम्पन्न व्यक्ति केँ बड़ा कुटिल मुस्कीक संग विचित्र जबाब दैत अपना आप केँ मोन मनाबय जे ओ व्यक्ति केँ देल गीदरभभकी सँ ओ बहुत त्रसित भेल आर मौका-कुमौका ओकरा सरेआम बेइज्जत करय मे यैह हथियार ठीक रहैत अछि।
सम्पन्न लोक निश्चिते सम्भ्रान्त होएत अछि। लोभी लोकक तुच्छता केकरो सँ छूपल नहि रहैत छैक। तथापि निर्लज्जता आ मूढताक कारण ओ अपनहि नीच बुद्धि सँ तर-ऊपर होएत रहबाक आदति मे फँसल रहैत अछि। आर, एहि तरहें ओछता-नीचता मे आकंठ डूबल ओ लोभी मनुष्य कहियो अपन प्रगतिक मनोकामना-अभिलाषा पूरा नहि कय पबैत अछि।
गरीबी एक अभिशाप थिक, मुदा धनक लोभ मे फँसब ताहू सँ पैघ अभिशाप थिक। मानव जीवन मे यदि लोभ केर प्रवेश भेल त बुझू जे ओकर अन्त समीप अछि। कहलो गेल छैक संस्कृत मेः
लोभात्क्रोधः प्रभवति लोभात्कामः प्रजायते ।
लोभान्मोहश्च नाशश्च लोभः पापस्य कारणम्॥हितोपदेश, मित्रलाभ, २७॥
वर्तमान समाज मे अनैतिक मार्ग सँ धन अर्जन करबाक एकटा होड़ लागल देखा रहल अछि। संभवतः लोकक एहि प्रवृत्तिक कारण आइ-काल्हि ठक-विद्या सँ बहुत रास प्रलोभन दय लोकक मूल धन केँ कनिकबे समय मे दोब्बर-तेब्बर करबाक झाँसा दैत कतेको रास कंपनी सब लोकक पूँजी हरण करैछ। एहि सब सँ बचब आवश्यक अछि। लोभ मे फँसब त नोकसानी सँ कियो नहि बचा सकत।


text:
मिथिला मे जीतिया पाबनि – कठिन व्रतक संग एकजुटताक सन्देश
मिहिर कुमार झा ‘बेला’, मधुबनी। सितम्बर १३, २०१७. मैथिली जिन्दाबाद!!
जितिया पावनि (जिमूतवाहन व्रत)
“जितिया पावनि बड़ भारी…धिआ पुता के ठोकि सुतएलौं, अपने खएलौं भरि थारी” – एहि पाबनि सँ जुड़ल ई लोक-कहिनी बहुत अर्थपूर्ण अछि। यथार्थतः जितिया मे निर्जला व्रत कएल जाएछ – एकर विधान बहुत कड़ा आ सावधानी सँ पूरा करयवला होएछ। माय अपन सन्तानक संग-संग पति व सम्पूर्ण परिवार एवम् परिजनक कुशलताक कामना संग ई विशेष व्रत धारण करैत छथि, व्रत आरम्भ करय सँ पूर्वक रात्रिकाल ओ बेस भोजन करैत छथि कारण ऐगला दिन सँ हुनका जलो नहि ग्रहण करबाक छन्हि आर व्रतक सब विधान पूरा केलाक बादे ओ पारन कय सकतीह। तैँ, ई कहिनी बेसी प्रचलित अछि।
ई व्रत आसिन मासक कृष्ण पक्ष अष्टमी कऽ होइत अछि । एहि पाबनिक पूर्व दिन मे मरुआ रोटी ओ माछ खयबाक प्रथा अछि । व्रत केनिहारि सप्तमी दिन नदी-पोखरि में सामूहिक रूपें नहाय अरबा-अरबाईन खाएत छथि। अष्टमी दिन निराहार आ निर्जला रहिकय ई व्रत राखल जाएछ ।
एक टा माय लेल अप्पन बच्चाक सुख, स्वास्थ्य आ दीर्घायु होयबाक कामना लेल कयल गेल ई पाबनि बहुत कठिन होएछ । निराहार आओर निर्जला उपवास आओर 36 घंटा बाद भोरे-भोर पारन, अहि कारण मिथिला मे एहि पाबनि केँ सभ सँ भारी पाबनि कहल जाएत अछि ।
व्रत केनिहारि नहेलाक बाद झिमनिक पात पर खईर आ सरिसोक तेल जितवाहन भगवान् केँ चढ़बैत छथि । खीरा, केरा, अँकुरी, अक्षत, पान-सुपारी, मखान, मधूर लऽ कऽ नवेद दैत छथि आ धूप-दीप जरबैत छथि ।नवमी दिन फ़ेर ओही तरहें पूजा पाठ कय कऽ खीरा, अंकुरी, अक्षत, पान-सुपारी नवेद दऽ धूप-दीप जराकऽ विसर्जन करैत छैथ ।
जीतिया पाबनि मनाबय के पाछाँ कथा छैक जे एकटा राक्षस एकटा गाम में आतंक मचौने छल जकरा सँ श्रीकृष्ण जी जीमूतवाहन केर रूप में अवतार लय रक्षा केलाह । परम्परानुसार तेकरा बाद सँ एहि विशेष तिथि केँ हुनका सँ विशेष आशीर्वाद निमित्त ई पाबनि मनेबाक विधान मिथिला मे खास रूप सँ प्रचलित अछि। कहबियो छैक, वेदक विधान मिथिलाक जीवनशैली मे निहित अछि।


text:
सम्मलेन म' उपस्थित भाजपा केँ पूर्व विधायक संजीव कुमार झा कहला कि एक तरफ एहि तरहक हत्यारा क' पुलिस के सहयोग सँ जेल स' छुड़ाओल जा रहा अछि दोसर तरफ पूर्व सांसद आनंद मोहन क' राजनीतिक विरासत आर ताकत पर आसीन होय बला नीतीश कुमार पुलिस के सहयोग सँ सजा काटबा के बादो जेल म' बंद करि राखने अछि। सत्ता केँ मोह म' लालूजी के पैर पर नतमस्तक भ' सुशासन बाबू के सुशासनक पोल खुइज चुकल अछि। नीतीश कुमार क' नैतिकता के आधार पर इस्तीफा द देबाक चाही। भाजपा नेता सभ शहाबुद्दीन जेहेन हत्यारा नेता सभ क' पुन: जेल म' डालबाक मांग केलनि। संगे भाजपा प्रदेश नेतृत्व के आहवान पर आगामी 14 सितंबर क' सभ जिला मुख्यालय म' धरना एवं प्रदर्शनक आवाहन केलनि।
पत्रकार सम्मेलन म' पूर्व जिप उपाध्यक्ष रितेश रंजन, भाजपा नेता नीरज गुप्ता, प्रांतीय नेता शशिशेखर सम्राट, पूर्व जिला पार्षद प्रवीण आनंद, शशि सिंह, गौतम कुमार, चंदन सिंह, योगेश पिंटू, मनीष भगत, विजय वसंत, बालेश्वर भगत, अभिषेक वर्द्धन, रतन ठाकुर आदि मौजूद छलाह।


text:
पटना। मुख्यमंत्री नीतीश कुमार चार हजार किमी ग्रामीण पथ क निर्माण कार्य क शुभारंभ केलथि अछि। प्रधानमंत्री ग्रामीण सड़क योजना क एहि सड़क क निर्माण राज्य सरकार क ग्रामीण कार्य विभाग क अंतर्गत कार्यरत बिहार ग्रामीण पथ विकास एजेंसी द्वारा कराउल जा रहल अछि। सड़क निर्माण पर 653 करोड़ टका खर्च हेबाक अनुमान अछि, जाहि मे 200 करोड़ क राशि राज्य बजट स देल जाइत। जून 2010 तक तीन हजार किमी सड़क क निर्माण कार्य पूरा करि लेबाक लक्ष्य अछि। मुख्यमंत्री कहा जे हमरा हिसाब चाहि जे ग्रामीण सड़क पर केतबा रोलर चलि रहल अछि। मुख्यमंत्री कहला जे हमार इ महत्वाकांक्षा अछि जे बिहार क कोनो हिस्सा स पटना चारि स पांच घंटा क भीतर हर हाल मे पहुंचल जाए। एकरा लेल सरकार रोड सेक्टर मे खूब काज करि रहल अछि। एहि सोच क तहत राज्य सरकार एकटा महत्वपूर्ण फैसला इ लेलक अछि जे एनएच आ पीडब्ल्यूडी क सड़क कए छोडि़कए शेष सबटा सड़क क जवाबदेही आब ग्रामीण कार्य विभाग क होइत। बहुत एहन सड़क अछि जे मेंटेनेंस क अभाव मे खराब भ रहल अछि। आब सड़क क मेंटीनेंस क जिम्मा ग्रामीण कार्य विभाग कए द देल गेल अछि। प्रधानमंत्री ग्राम सड़क योजना, न्यूनतम आवश्यकता कार्यक्रम आ फेर नाबार्ड वित्त पोषित योजना क बाद जे सड़क बचि गेल अछि ओकर निर्माण कार्य क जिम्मा ग्रामीण कार्य विभाग क होयत। मुख्यमंत्री अवशेष सड़क निर्माण योजना बनेबाक गप केलथि।
मुख्यमंत्री कहला जे हमरा इ गिनती चाही जे केतबा रोड रोलर ग्रामीण सड़क पर चलि रहल अछि। तखने हम बुझब जे सड़क क निर्माण भ रहल अछि। लोक कए इ साफ देखेबाक चाही जे ओकर इलाका क सड़क नीक स बनि रहल अछि। एक दिन मे केतबा किमी सड़क बनल एकर ब्योरा सब दिन हमरा उपलब्ध हेबाक चाही। इ नीक गप अछि जे टेंडर मे आब कम समय लागि रहल अछि। मानिटरिंग क सेहो बेहतर तंत्र विकसित हेबाक चाही। मुख्यमंत्री क्वालिटी कंट्रोल क लेल सब जिला मे तकनीकी व्यवस्था शुरू करबाक गप कहलथि। कहला जे लोकक संतोष सबस पैघ पैमाना होइत अछि। गड़बड़ी कोनो कीमत पर बर्दाश्त नहि कैल जाइत।
मुख्यमंत्री ग्रामीण सड़क क लेल मेंटीनेंस पॉलिसी बनेबा पर विशेष जोर देलथि। डिफेक्ट लायबिलिटी क चर्चा करैत कहला जे ओ चाहैत छथि जे एकर अवधि पांच वर्ष क हो मुदा एकरा तीन वर्ष क लेल कैल गेल अछि। डिफेक्ट लायबिलिटी क तहत निर्माण क तीन वर्ष क भीतर सड़क टूटला पर ओकर पुनर्निर्माण ओहि कंपनी द्वारा कराउल जैत, जे ओकरा पहिने बनेने अछि।
-
Thank u. Pahil ber kono maithil etek nik jaka apan sambad mein e paper launch kelak. Hamra dis sa Hardik Subhkamna evam Badhai.
-
Badhai, Hamra sab lel e atyant gauarab k vishay achi je apan samad mein ek ta apan dis ke apan bhasha mein internet ke madhayam se launch bhel ek ta akbhar, Hardik Badahi.
Comments are closed.


text:
श्रीमती रंजन आम जनता क' बतौलन्हि कि 45 करोड़ दैनिक मजदूरी करि परिवार क' दू जूनक रोटी मुहैया करबै बला लोग आय बेरोजगार भ' चुकल छैथ। शैक्षिक पिछड़ापन केर कारण आम आदमी जते ‘पेटियम’ जेहेन सुविधाक लाभ उठेबा सँ वंचित रही जायत छैथ ओतहि ‘पेटीएम’ जेहेन कंपनी, जाहिमे चाइना केर 40% शेयर अछि, मालामाल भ' रहल अछि। किछ दिन पहिने तक देश 7. 8 प्रतिशत केर दर सँ विकास दर हासिल केना छल, जो आय घटीके 4 से 4.30 प्रतिशत भ' गेल अछि।
श्रीमती रंजन कहली कि जेपी मोरगन जेहेन विश्व केर बड़का बैंक सेहो साइबर सिक्योरिटी के नाम पर 2000 करोड टाका प्रतिवर्ष खर्च करैत अछि, ऐहिक बावजूद 3 वर्ष पहिने हुनकर अकाउंट हैक क' लेल जेल छल। साइबर सिक्योरिटी केर कारणे अमेरिका जेहेन देश म' सिर्फ 10% लोग कैशलेस खरीदारी करैत अछि। आय लोग सभ लग पाई छैहे नहि तेँ कैशलेस खरीदारी केर कुनु औचित्य नहि रैह जायत अछि। नोटबंदी के कारण आय भारत आर्थिक मंदी केर दौर सँ गुजैर रहल अछि। दोकान से मंडी तक किसान परेशान अछि।


text:
दरअसल, खगड़िया - कुशेश्वर स्थान रेल परियोजना पर पछिला 15 बरख सँ ट्रैक निर्माण काज चैल रहल अछि। 42 किलोमीटर केँ एहि परियोजना मे एखन धरी मात्र 7 किलोमीटर काज पूरा भेल अछि। एहि बात ल'के स्थानीय लोग सभ बहुत आक्रोश अछि। लोग सभक कहब अछि कि यदि अहिना ट्रैक निर्माण काज चालत तेँ शायद 100 बरख लागि जायत।
तत्कालीन एनडीए सरकार मे केंद्रीय रेल मंत्री रामविलास पासवान द्वारा खगड़िया सँ दरभंगा केँ कुशेश्वर स्थान क' जोड़बाक लेल अलौली होयत रेल खंड निर्माणक काज शुरू भेल छल। जता हुनकर घर सेहो पड़ैत अछि। ओहि समय ऐहिक लागत 162 करोड़ टाका छल। सरकार बदलला केँ बाद योजना पर असर पड़ल। मात्र 42 किमी के एहि रेल परियोजना मे पछिला 15 बरख मे मात्र 7 किमी निर्माण भेल अछि।
रेल उपभोगता संघर्ष समिति केँ सुभाष जोशी कहलनि कि एहि बीच कैको रेलवे मंत्री बदलल मुदा खगड़िया सँ दरभंगा के कुशेश्वर स्थान योजना पर किनको ध्यान नहि गेल। एहि परियोजना सँ कैको जिला लाभान्वित होयत। परियोजना केँ सुपर वाइजर राजीव कुमार, गजो महतो आओर प्रमोद सहनी कहलनि कि मजदूर आओर कर्मी सभक हाथ मे किछु नहि अछि। कैको सवेदक बदलल जे चुकल अछि एहिलेल सेहो देरी भ' रहल अछि।


text:
छठम् मिथिला महोत्सव पर कुशु मिश्रा छात्रवृत्ति आ कवि गोष्ठीक आयोजन कानपुर मे
कानपुर, उत्तरप्रदेश। दिसम्बर ११, २०१७. मैथिली जिन्दाबाद!!
पूर्व वर्ष जेकाँ एहु वर्ष मिथिलांचल महासभा उत्तरप्रदेश केर वार्षिक आयोजन ‘मिथिला महोत्सव’ यथार्थपरक समाजोपयोगी कार्यक्रम सब केँ समेटैत कयल गेल अछि। स्थानीय होटल रिलेशंश केर सभागार मे महासभाक संस्थापक अध्यक्ष रविनाथ मिश्र केर अध्यक्षता तथा प्रवक्ता अनिल झा केर संयोजन मे एहि वर्षक आयोजन वगैर कोनो ताम-झाम या रंगारंग सांस्कृतिक कार्यक्रम केर मनायल जेबाक जनतब भेटल अछि। मिथिला सँ आमंत्रित पँच-कवि द्वारा भव्य कवि गोष्ठी एहि बेरुक महोत्सवक मुख्य आकर्षण रहल।
संस्थापक अध्यक्ष रविनाथ मिश्र जिनका मिथिला विकास केर प्रखर चिन्तक आ समर्पित अभियंता मानल जाएत अछि, हुनकहि परिवार मे पुत्रशोक केर कारण एहि वर्ष कोनो तरहक रंगारंग सांस्कृतिक कार्यक्रम नहि आयोजित कयल जेबाक व्यवहारिक जनतब स्रोत सँ भेटल। परञ्च कानपुर मैथिल समाज केर हितचिन्तन मे सदिखन – सालों भैर किछु न किछु आयोजन करैत आबि रहल मिथिलांचल महासभा एहि वर्ष हुनकहि दिवंगत पुत्र केर चिर स्मृति मे एकटा छात्रवृत्ति देबाक महत्वपूर्ण कार्य कयलक अछि।
कार्यक्रमक विशिष्ट अतिथि स्थानीय विधायक अजय कपूर केर हाथ सँ कुशु मिश्रा छात्रवृत्ति – २०१७ समीर कुमार, पलक ठाकुर, पलक झा, अभिषेक प्रतिहस्त एवम् अभिषेक चौधरी केँ प्रदान कयल गेल। एहि आयोजन मे संस्थाक अध्यक्ष रविनाथ मिश्रक संग संयोजक अनिल झा, वरिष्ठ पदाधिकारी लोकनि मे राजकुमार मिश्र, अमित झा, भोला झा आदि सक्रिय रहलाह।
मिथिला सँ अजित आजाद केर नेतृत्व मे आमन्त्रित पंच-कवि लोकनि अपन-अपन कविता, गीत आ गजल सँ उपस्थित दर्शक केँ मैथिली काव्य रसक असीम आनन्द अनुभूति दैत रहलाह। एहि समस्त प्रस्तुतिक लाइव शो फेसबुक माध्यम सँ सेहो कयल गेल। सहभागी कवि लोकनि मे मैथिलीक सुप्रसिद्ध गीतकार डा. चन्द्रमणि झा, अशोक मेहता, सतीश साजन तथा हास्य-व्यंग्य कवि-सम्राट वंशीधर मिश्र तथा समकालीन कविक रूप मे सुपरिचित चेहरा स्वयं अजित आजाद भाग लेलनि।
कानपुर केर मैथिल समाज लेल समस्त कवि-विभूतिक दर्शन आ श्रवण एकटा अलौकिक अवसर छल। डा. चन्द्रमणिक नाम मात्र सुननिहार लेल हुनकर प्रस्तुति साक्षात हुनकहि आवाज मे सुनबाक अवसर सेहो पहिल छल। डा. चन्द्रमणि सब रसक कविता परोसिकय दर्शक केँ मंत्रमुग्ध कय देने छलाह। तहिना अशोक मेहता सहित आन सब कवि शिरोमणि अपन प्रस्तुति सँ दर्शक केँ नव वर्ष लेल नव उर्जा प्रदान करबाक कार्य कयलक, श्रोता लोकनि प्रतिक्रिया दैत बजलाह। हास्य कवि वंशीधर मिश्रक ‘पैसा कौड़ी कम्मो चलतय, काज करैत हो कनियाँ चाही’ दहजे प्रथा पर व्यंग्य करैत परोसल गेल जाहि पर श्रोता लोकनिक थोपड़ी आ हँसीक संगीत कार्यक्रम केर सफलताक गबाही दैत देखायल।
संयोजक अनिल झा द्वारा शुरुआती संचालन आ अजित आजाद द्वारा कवि गोष्ठीक संचालन कयल गेल। विशिष्ट अतिथि अजय कपूर अपन संछिप्त शुभकामना संदेश मे मिथिलाक लोकक बौद्धिकता आ एकजुटता आर-आर समाज केँ प्रभावित करबाक बात कहलनि। संगहि ओ कहलनि जे अपन संस्कृति आ भाषा प्रति मिथिलांचल महासभाक निरन्तर प्रयास एहि एकजुटता मे नया उर्जा प्रदान करैत अछि। संस्थापक अध्यक्ष रविनाथ मिश्र पूर्वहि जेकाँ अहु बेर महासभाक प्रतिबद्धता आ मिथिला समाज केर हर वर्गक लोक केर सेवा मे समर्पित रहबाक वचनबद्धता प्रकट कयलनि।
आगन्तुक अतिथि कवि एवं विशिष्ट अतिथि सहित समाजक श्रेष्ठ सर्जक लोकनिक स्वागत ओ सम्मान पाग-दोपटाक संग स्मृति चिह्न प्रदान करैत कयल गेल। मिथिलांचल महासभा उत्तरप्रदेश – कानपुर केर एक स्थापित परम्परा रहल अछि जे हरेक आयोजनक संग समाजक सेवा ओ एकजुटता लेल सब कियो नव संकल्प लैत छथि, तेकर सफलतापूर्वक निष्पादन काल्हि कार्यक्रम सेहो केलक, अपन प्रतिक्रिया दैत संयोजक अनिल झा मैथिली जिन्दाबाद केँ जनतब देलनि।


text:
मुम्बई सँ दिल्ली पहुँचल दक्ष-विज्ञक टीम – ५ नवम्बर सिरिफोर्ट स्टेडियम मे मैथिल वर-वधू परिचय सभा
विचार
– प्रवीण नारायण चौधरी
दिल्लीक सिरिफोर्ट स्टेडियम मे मैथिल वर-वधू परिचय सम्मेलन ५ नवम्बर केँ – सम्पर्क करू सम्बन्धित पदाधिकारी लोकनि सँ
केकरो झूठ प्रशंसा कयला स प्रशंसा कयनिहारक नीति आ नियति दुनू पर प्रश्नचिह्न ठाढ होएत छैक, परञ्च सच्चा आ सुच्चा योगदानकर्ताक सराहनीय कार्य पर ठोकल-ठठायल प्रशंसा करब हमर प्रकृति मे रहल अछि। जी, अपने सहिये अन्दाज लगेलहुँ जे फेर हम कोनो अभियानक संचालन कयनिहारक ईमानदार आ कर्मठ प्रयासहि प्रति अपन किछु भावना राखब। आगामी ५ नवम्बर – मात्र तीन दिन बाद – दिल्लीक दिलवाली भूमि पर लगभग ५० लाख मैथिल समुदायक अलग-अलग जातिक लोक सभक प्रवास स्थल मे “मैथिल वर-वधू परिचय सम्मेलन” होमय जा रहल अछि। श्रीमती कुमकुम झा केर स्थानीय संयोजन मे आ स्वयं डा. सन्दिप झा (सन्दिप फाउन्डेशनक संस्थापक एवम् अध्यक्ष) मुम्बई सँ एहि आयोजन लेल अपन सर्वोत्तम योगदान दय रहला अछि।
कुमकुमजी सँ बहुत खास परिचय नहि रहलाक बावजूद कतेको कार्यक्रम सब मे संयुक्त सहभागिता सँ परिचय आ व्यक्तित्वक बुझाइ हमरा पास अछि। डा. सन्दिप झा संग हुनकहि मातृभूमि सिजौल (मधुबनी) स्थित बनाओल गेल अमेरिकाक व्हाइट हाउस लूक केर “सन्दिप युनिवर्सिटी”क ५ सितारा गेस्ट हाउस मे ओहने ५-स्टार चाह आ बिस्कुट संग वृहत् गप-शप करबाक मौका भेटल छल। संगहि डा. सन्दिप झा द्वारा नवागन्तुक छात्र सभ केँ कैरियर निर्माण लेल कयल गेल संबोधन सेहो सुनबाक अवसर भेटल छल। एहेन कर्मठ आ दृष्टिसम्पन्न व्यक्तित्व बहुत कम्मे एहि धराधाम मे देखबाक मौका भेटल अछि एखन धरि। मैथिली जिन्दाबाद पर कतेको बेर हुनका विषय मे आ हुनकहि दृष्टि सँ निर्मित सन्दिप विश्वविद्यालयक विषय मे लिखनहिये रही, मुदा किछु लोक एकरा चाटुकारिता बुझि परोक्ष आलोचना मे सेहो लागि गेलाह आ संभवतः ओ सब ईहो बिसैर गेलाह जे हमर जाहि नक्षत्र मे जन्म भेल अछि ताहि मे झूठ प्रशंसा आ यशगान केकरहु कोनो हाल मे नहि आ नहिये केकरो सँ कोनो अपेक्षा राखि गलत नियत सँ कोनो तरहक बखान-गान किनको करब। सन्दिपजीक समर्पण आ कार्यशैली मे जेहेन विकसित सोच अछि, स्वाभाविक रूप सँ वर्ल्ड स्टैन्डर्ड आ हाई फंडामेन्टल मैनेजमेन्ट केर सब गुण सँ ओ सम्पन्न छथि, बर्बस प्रशंसा करहे पड़ैत अछि।
दिल्ली केँ ओहिना हम ‘दिलवाली भूमि’ नहि कहैत छी। एतय लोक अत्यन्त व्यस्त अछि। घरक गृहिणी सँ लैत काजुल स्त्री-पुरुष सब नोट (टका) केर पाछाँ बेहाल रहैत अछि। कोहुना २ गो पाइ कमायब त अपन आ धिया-पुताक पेट पोसब। जखन कि मैथिल स्वभाव स आराम फरमेनिहार, होइ छै, हेतय, एखन कनेक चाह पिबू, पान खाउ, कने गाम भैर घुरि-फिरि लेल जाउ, आदि गुण सँ परिपूर्ण मैथिल केँ दिल्ली मे देखलापर अलगे रंग-ढंग अभरलाक कारण हम दिल्लियेक नाम ‘दिलवाली भूमि’ राखि देलहुँ – एतय बहुत दिल्लगी होएछ, केकरो सँ केकरो कोनो मतलब नहि, सब स्वार्थक पीड़ा मे १०४ डिग्री मियादी बुखार सँ जरैत रहैत अछि। बड़ा मोस्किल स एकटा चौक तकलहुँ – नाम रखलियैक ‘मिथिला चौक’ – ओतय संयोग सँ भांग, भजन, चाह, पान, चुरोट सब भेटल। सबटा अपनहि गामक लोक – कियो समस्तीपुर टोलक, कियो खगड़िया टोलक, कियो सहरसा टोल, कियो मधेपुरा टोल, पुर्णियां, अररिया, कटिहार…. सामने रोडक ओहि पार हनुमानजीक मन्दिर आ पूजारी सँ माली धरि सब मैथिल भेटल। तैँ नाम धैल ‘मिथिला चौक’। दिल्ली सँ दिल लागि गेल – कनाट प्लेस के ७ नंबर मेट्रो गेट सँ बाहर होएत देरी मुंह-मे-मुंह सटौने छौंड़ा-छौंड़ी सब देखिते घोघ तानि कोहुना रोड क्रौस करू आ खादी भंडार के बगले देने पहुँचि जाउ काली मन्दिर आ ओतहि अपन गामक इदरिश आ मुस्तकिमा जे नमाज पढत से मस्जिद अवस्थित छैक। मन्दिर-मस्जिद एक्के ठाम!
एहि सुन्दर दिल्ली – भारतक राजधानी मे स्थित ५० लाख मैथिल मे सँ बेर पर ५० गो नहि जूटनिहार जनमानस बीच मैथिल समन्वय समिति किछु दृश्य आ किछु अदृश्य उद्देश्यक संग ई आयोजन रखलक अछि। मैथिलक सब सँ पैघ समस्या जे विवाह योग्य वर आ कन्या कुमारे अवस्था मे रहबाक लेल बाध्य छथि – तिनका सब केँ पुनः कोना मिलन कराओल जाय, कोना फेर सँ प्रवासी बनि गेल मैथिल जनमानस बीच कुटमैतीक घोर समस्याक निदान ताकल जाय, कोना उचित जोड़ा मिलानी करैत मिथिला समाज मे पहिने जेकाँ हृष्ट-पुष्ट आ सज्जन ऋषि-मुनि समान सात्विक सन्तानोत्पत्ति प्रक्रिया निरन्तरता मे राखल जाय…. यैह सब चिन्तनक संग पैछला वर्ष मुम्बई मे सफलतापूर्वक सम्पन्न परिचय सभा एहि बेर दिल्ली मे राखल गेल अछि। विभिन्न सक्रिय संघ-संस्था आ ताहि मे चमकौआ मुंह-कानवला केँ पैछला कतेको मास सँ एहि आयोजन केँ सफल बनेबाक लेल डा. सन्दिप झा एवम् हुनकर दक्ष प्रशिक्षित कार्यदल मुम्बई सँ दिल्लीक बेर-बेर यात्रा करैत वर-वधू परिचय सम्मेलन मे कोना बेसी स बेसी सहभागिता होयत आ समस्याक निदान ताकब ताहि लेल कोशिश करैत एला अछि। दिल्लीक संघ-संस्था द्वारा होएत रहल आयोजन सँ ई कनेक भिन्न छैक – एतय एकटा टारगेट आउडियेन्स छैक जाहि मे वर आ कन्याक माता-पिता-परिजनक सहभागिता बेसी जरुरी छैक, ताहि सँ फियर प्वाइन्ट आ अनुभवहीनता सँ रिस्क (जोखिम) सेहो छैक। लेकिन आब चिन्ताक कोनो बात नहि…. काल्हि १ नवम्बर केँ मुम्बई सँ सीधा दक्ष-प्रशिक्षित कार्यदल दिल्ली मे लैन्डिंग कय गेलाह।
पंकज झा – दहेज मुक्त मिथिलाक पूर्व अध्यक्ष आ पैछला आयोजनक एक प्रमुख सूत्रधार, अनुभवी आ मिथिला समाजक एक-एक पक्ष सँ बाखूब परिचित राजकुमार झा पिछला एक सप्ताह सँ दिल्ली मे कैम्प कय रहल छथि से, धनंजय झा – यानि डा. सन्दिप झा केर दिव्य-दृष्टि संपन्न महाभारतक संजय – पूर्ण कार्यदक्ष आ विज्ञ – ईगल आइज सँ लैश कर्मठ व्यक्तित्व, अजयनाथ झा ‘शास्त्री’ – सामाजिक संजाल मार्फत मिथिला-मैथिलीक सरोकारपर अपन अलग विचार आ समसामयिक विषय पर आलोचकक भूमिकाक संग मिथिलाक्षर केँ पुनः जीबित करबाक मुहिम संचालन कयनिहार अनुभवी व्यक्तित्व – एहेन-एहेन कुल १२ गोट कमान्डर मुम्बई सँ काल्हिये दिल्लीक दिलवाली भूमि पर पहुँचि गेल छथि। रात्रीकालीन सेशनक बाद संयोगवश हमर मोबाईल पर धनंजय भाई केर मैसेन्जर कौल आयल आर फेर फोन द्वारा सविस्तार कार्यक्रमक तैयारी पर चर्चा भेल। कहला जे आब देखा चाही जे दिल्लीक कतेक लोक मे ई स्फूरणा आयल आर केहेन सहभागिता संभव होयत।
मैथिली जिन्दाबाद केर मार्फत सँ अपने सब केँ सुसूचित रखनहिये छी – हे दिलवाली भूमि पर मौजूद सम्पूर्ण मिथिलावासी – याद रहय जे खाली बाभने भाइ सब टा नहि, बल्कि सम्पूर्ण मैथिल जनसमुदाय – अपने लोकनि एहि विशाल सम्मेलन मे जरुर सहभागिता देबैक। धनंजय भाइ केर नम्बर छन्हि – ७७०९१८४४४७, पंकज भाइ के नम्बर छन्हि ९३२०४०५१६४. कोनो दुविधा आ शंकाक निवारण हिनका सब सँ कय सकैत छी। कतेको ठाम ई आशंका अछि जे एहि मे केवल आमंत्रण पत्र भेटनिहार टा जा सकैत अछि – ई सब बात हिनका लोकनि सँ फरिछा सकैत छी। www.maithil.org – एहि वेबसाइट मार्फत सेहो सम्पूर्ण जानकारी प्राप्त कय सकैत छी अनुमानतः। विशेष कि कहू – सब कियो पहुँचब आ ई आयोजन केँ सफल बनायब त आगाँ आरो भव्य आ वृहत् आयोजन सब होयत हम स्योर छी। समैध (सन्दिप बाबू आ प्रभात बाबू) जेकाँ आरो नव-नव लोक सब समैध बनबाक एहि आयोजन मे कियो गोटा छूटब नहि – एकरा चिट्ठी नहि तार बुझब!


text:
Thursday, June 12, 2014
कथाकार नन्द विलास राय जीक कथा ''मदन अमर'' जे 82म सगर राति मेंहथमे पाठ कएल गेल
मदन-अमर
रमणजी इलाहावाद विश्वविद्यालयमे प्रोफेसर छथि। हुनका एक बेटा आ एकटा बेटी छन्हि। बेटाक नाओं मदन आ बेटीक मीरा रखने छथि। मीरा आ मदन इलहेवादक एकटा कॉनवेन्टमे पढ़ैए। मदन स्टैन्डर्ड पाँच आ मीरा स्टैन्डर्ड चारिमे पढ़ैए।
रमणजीक सासुर मिथिलांचलक कोयलख गाममे अछि। रमणजीक ससुर महराज रमणजी सँ गर्मी छुट्टीमे आम खाइले कोयलख आबए आग्रह केलखिन। रमणजी सपरिवार कोयलख एला।
नानी गाममे मीरा आ मदन दुइए-चारि दिनमे गामक धिया-पुता संग तेना ने मिलि गेल जेना पानिमे चीनी मिलैए। मदन नानी गामक धिया-पुता संगे कबड्डी आ हाथी-चुक्का खेल खेलाइत रहए। मदन तँ इलाहावादमे बैडमिन्टन आ क्रिकेट देखैत रहए। कखनो-काल क्रिकेट खेलबो करए। ओकरा लेल कबड्डी आ हाथी-चुक्का खेल नव छेलै, मुदा ओकरा नीक लगैत रहै।
नानी गाममे मदनकेँ अमर नामक एकटा बालकसँ दोस्ती भऽ गेल। एक दिन अमर मदनकेँ अपना अँगना लऽ गेल। अमरक घर फूसक रहए। ओकर बाबूजी दिल्लीमे दालि मीलमे काज करै छथिन। अमरक माए एकटा गाए पोसने छथिन। आइ-काल्हि गाए लगबो करै छन्हि। खेत-पथारक नाओंपर अमरकेँ बाधमे दस कट्ठा खेत, दू कट्ठा गाछी आ दू कट्ठा घराड़ी। अँगनामे दूटा घर। अमरक माए नीकहा-नीकहा आम मदनकेँ खइले देलखिन। मदन अमरकेँ माएसँ बड्ड प्रभावित भेल रहए।
मदनक नानाकेँ पक्काक घर। चारू भागसँ पोखरा-पाटन। ऊपरोमे चारि कोठरी। गामक लोक मदनक नानाक घरकेँ हवेली कहैत अछि। मदनक नाना गोकूलबाबू पुरान जमीन्दारक बेटा, तइमे रिटारयर डिप्टी कलक्टर। गामक गरीब-गुरबा हुनका हािकम मालिक कहैत छेलनि।
एक दिन मदन अपना संग अमरकेँ अपना नानीक घर लऽ जाइत छल। मैल-कुचैल कपड़ामे अमर। ऐसँ पहिने ओ कहियो हवेली नै गेल रहए। ओ धखाइते-धखाइत मदनक संगे हवेलीक सीढ़ीपर चढ़ल। आगू बढ़ल। देखिते मदनक नानी मदनकेँ पुछलखिन-
“ई छौड़ा के छी। तोँ एकरा भीतर किए अनै छेँ?”
तैपर मदन बाजल-
“नानी ई अमर छी। हम एकरा संगे खेलाइ छी। एकरासँ हमरा दोस्ती भऽ गेल अछि।”
मदनक बात सुनि नानी मदनकेँ डँटैत कहलखिन-
“समूचा कोयलखमे तोरा यएह छौड़ा दोस्ती करैले भेटलौ। छोट लोकसँ दोस्ती करै छेँ!”
तैपर मदन बाजल-
“नानी ई छोट कहाँ अछि। ई तँ हमरे अतेटा अछि।”
“तोँ नै बुझलेँ। ई सभ छोट जाति छी। एकरा सभकेँ हम सभ अपना हवेलीक भीतर नै आबए दइ छिऐ।”
अमर दिस देखैत नानी फेर बजली-
“रे छौड़ा, केकर बेटा छीही?”
अमर बाजल-
“भोला चौपालक।”
“कह तँ खतबे जातिक छौड़ाकेँ हवेलीक भीतर अनै छेँ। हवेलीओ छुआ जाइत। रे छौड़ा भोलबा बेटा, जो भाग एतएसँ।”
अमर ओतएसँ चलि देलक। मदन किछु बूझि नै पौलक। बकर-बकर नानीक मुँह दिस तकैत रहल। नानी ओकर हाथ पकड़ि हवेलीक भीतर लऽ गेली।
अमर अपना आँगन जा माएकेँ सभ गप कहलक। माए पुछलखिन-
“तूँ हवेली गेलही किए?”
तैपर अमर बाजल-
“माए, हमरा तँ मदन लऽ जाइत रहए। हम कहियो कहाँ हवेली दिस जाइ छी।”
माए-
“बाउ रौ, उ सभ पैघ लोक छथिन। हम पनरह बर्खसँ कोयलखमे छी मुदा आइ धरि हवेलीक भीतर नै गेलौं। कहियो काल खेरही तोड़ए हाकिम मालिकक खेतमे जाइ छी तँ हेवलीक ओसारक निच्चेसँ खेरही राखि आ बोइन लऽ घूमि जाइ छी।”
अमर माएक बात नै बूझि सकल। पुछलक-
“पैघ लोक केकरा कहै छै?”
माए जवाब देलखिन-
“पैघ लोक माने बड़का आदमी। धनीक आदमी। पढ़ल-लिखल हाकिम-हुकूम।”
अमर-
“हमहूँ पैघ लोक बनब।”
माए-
“पढ़बीही तब ने पैघ लोक बनमेँ। देखै छीही ने जीतनीक मामा पढ़ि-लिख कऽ हाकिम बनलखिन। ओ अबै छथिन तँ हाकिमो मालिक हुनका चाह-पान करबै छथिन। तहूँ मनसँ पढ़-लिख आ हाकिम बन।”
माएक बात सुनि अमर बाजल-
“तूँ तँ हमरा किताबो-काैपी ने आनि दइ छीही। टीशनो ने धरा दइ छीही। कहैत रहै छीही गाए चरा आन।”
तैपर माए बजली-
“तूँ मोनसँ पढ़। तोरा किताप-कौपी सभ आनि देबौ। गाइओ चरबए नै कहबो। टीशनो धरा देबौ।”
अमर बाजल-
“हम मोनसँ पढ़ब आ हाकिम बनब।”
अमर पढ़ए लगल। ओ अपना किलासमे फस्ट करए। मैट्रिक आ इण्टरमे अपना जिलामे पहिल स्थान लौलक। चटिया सभकेँ टीशन पढ़ा कऽ बी.ए. आनर्स फस्ट क्लाससँ पास भेल। जीतनीक मामा हरियरीबला बीडीओ साहैबसँ भेँट केलक। ओ कहलखिन-
“कोनो भी कम्पीटीशनक तैयारी लेल पटनामे बैसए परतह। तइले ढौआ चाही।”
ई सभ गप्प अमर अपना माए-बाबूसँ कहलक। अमरक बाबू दस कट्ठा जमीनमे सँ पाँच कट्ठा जमीन बेच देलक। अमर पटनामे रहि बी.पी.एस.सी.क तैयारी करए लगल। गाममे कुट्टी-चालि चलए लगलै। जे जमीन बेच कऽ सभटा बेरबाद करैए फल्लमा। मुदा तेकर परवाह नै केलक अमरक पिता।
पहिले खेपमे अमर सफल भऽ गेल, बी.डी.ओ.क पदपर चयन भऽ गेलै।
प्रशिक्षणक बाद अमरक पदस्थापना निर्मली अनुमण्डलमे भेल। योगदानक दोसरे दिन हुनका चैम्बरमे हुनकर सहायक संचिका लऽ कऽ आएल। बी.डी.ओ. साहैबकेँ ओ चेहरा जानल-पहचानल लगलनि। ओ गौर करि कऽ सहायक दिस ताकए लगलखिन। आ दिमागपर जोर देलखिन जे हिनका तँ केतौ देखने छियनि। मुदा केतए से मोने ने पड़नि। सहायकसँ पुछलखिन-
“अहाँक नाओं की छी?”
सहायक जवाब देलखिन-
“मदन कुमार ठाकुर।”
मदन नाओं सुनिते बी.डी.ओ साहैबकेँ बचपनक सभ घटा मोन पड़ि गेलनि। हुनका भेलनि शाइत ओ वएह मदन छी जे हमरा हवेली लऽ जाइत छल, मुदा ओकर नानी हमरा डपैट कऽ भगा देने रहए। मुदा शंका समाधान दुआरे पुछलखिन-
“अहाँक मामा गाम केतए अछि?”
सहायक जवाब देलखिन-
“जी, हमर मामा गाम कोयलख भेल। आ नाना स्व. गोकूल प्रसाद ठाकुर।”
आब तँ बी.डी.ओ साहैबकेँ कोनो शंके ने रहलनि। ओ सभ संचिका पढ़ि कऽ ओइपर दसखत करैत कहलखिन-
“साँझमे हमरा डेरापर आएब।”
तैपर सहायक मदन पुछलकनि-
“सर, कोनो खास गप्प छै की?”
बी.डी.ओ. साहैब कहलखिन-
“अहाँ आएब तँ ओतए आम आ खास मालूम भऽ जाएत।”
सहायककेँ छातीक धड़कन बढ़ि गेलनि। ओ सोचए लगला की बात छिऐ। किएक साहैब डेरापर बजौलनि। कियो चुगली तँ ने कऽ देलक।
साँझमे मदन बी.डी.ओ साहैबक डेरापर पहुँचला। बी.डी.ओ. साहैब हुनका बड़ प्रेमसँ भीतर लऽ गेलखिन। एकटा कुरसीपर अपना बैसला आ दोसरपर इशारा करैत मदनकेँ बैसैले कहलखिन। दुनू गोटे कुरसीपर बैसला। बी.डी.ओ. साहैब पत्नीकेँ सोर पाड़ैत कहलखिन-
“चाह-जलखैक ओरियान करू। मदन एला।”
मदनकेँ किछु बुझेबे ने करए। ओ बाजल-
“सर, कथी लऽ बजेलौं। की आदेश छै।”
तैपर बी.डी.ओ. साहैब कहलखिन-
“सर नै अमर बाजू अमर। हम वएह अमर छी जेकरा संगे अहाँ मामा गाममे कबड्डी, हाथी चुक्का खेलैत रही। एक दिन अहाँ अपना नीनीक हवेली लऽ जाइत रही तँ अहाँक नानी अहाँपर बिगड़ैत हमरो डँटने रहथि। की अहाँकेँ ओ घटना मोन अछि?”
मदनकेँ ममहरक सभ गप मोन पड़ि गेल। ओ ठाढ़ भऽ कऽ हाथ जोड़ैत बाजल-
“सर, हमरा माफ कऽ दिअ। हम बड्ड लज्जित छी।”
तैपर बी.डी.ओ. साहैब कहलखिन-
“फेर सर! अमर बाजू। अमर।”
कहि बी.डी.ओ. साहैब ठाढ़ होइत पुन: बजला-
“आउ मदन, गला मिलू।”
कहि दुनू बाँहि फैला देलखिन। मदन झिझकैत अमरसँ गला मिलल। मदनक दुनू आँखिसँ दहो-बहो नोर जाए लगलै।¦¦¦
Subscribe to: Post Comments (Atom)


text:
Saturday, June 7, 2014
बुधि
बुधि-
गामक बूढ़, पीपरावाली काकी, माथक केस सोन सन उज्जर धप-धप। आँखि भुमकमक दराड़ि जकाँ धँसल। बत्तीसीसँ हाँसील गोल। गिनती लेल दूगो दाँत देखार छल। मुदा चेतना पूर्णरूपेण। पेशाब-पैखानक ज्ञान पुरा-पुरी छन्हि। लाठी हाथे तिकोण भऽ चलै छथि। मुदा गप एक्कोटा ने लटपटाइ छन्हि। गाम-घरक आ टोला-पड़ोसाक लोक सभ पीपरावाली काकीकेँ नीक खिस्सकरि, गीतगायन आ विधकरीक रूपमे जनै छन्हि। मिथिलाक माटि-पानिसँ जूड़ल सभ विध-बेवहारसँ लऽ कऽ टोना-टापर आ अरिपन-पीढ़ी आदि देबमे सिद्धस्त मानल जाइ छथि। पैरुख घटने पीपरावाली काकी माय-सँ-दाय भऽ गेली।
आनो-आनो समैमे धिया-पुता सभ पीपरावाली काकी लग खिस्सा सुनैले घूर लगौने रहैए। गरमी-गुमारमे तँ अरबधि कऽ। एक दिनक गप छी। काकी अपना जौत-भुटबा जे वर्ग आठमे गामेक स्कूलमे पढ़ैए काकीकेँ खिस्सा सुनबैले जिद्द पकड़ि लेलक-
“काकी गइ, एकटा नीक खिस्सा सुना। काल्हि जे स्कूल जेबै तँ मास्सैब सुनतै। काल्हि शनि छिऐ। मास्सैब कहने छथिन जे भुटबा काल्हि एकटा खिस्सा सुनबए पड़तौ। से काकी एकटा खिस्सा कही ने।”
काकी कहलखिन-
“केहेन खिस्सा सुनमेँ से तँ कह।”
भुटबा बाजल-
“काकी, नीक खिस्सा कही बुधि-ज्ञानबला जे स्कूलमे सुनाबए पड़तै। कोनो राजा-महराजाबला नै तँ सोनपड़ीबला कही।”
काकी शुरू केलनि खिस्सा-
“एक नगरमे एकटा राजा रहै छला। राजाक राजमे कथुक कमी नै। सगतरि सुख-शांति बनल रहै छेलए। राज भरिमे ने केकरोसँ कोनो दुश्मनी आ ने बाड़ि। सभ एक-दोसराक सहयोगी। केकरो कोनो चीजक दुख-तकलीफ नै। सौंसे राजमे अमन-चैन छल...।”
काकी कनी रूकैत आगू कहए लगलखिन-
“एक दिनक गप छी। राजाक छोटकी बेटी असलान करैले राज-महलसँ बाहर ढयोढ़ीमे खुनाएल पोखरि जेकर चारूकात फुलवाड़ी छल तइमे अपन नौरी-खबासीनीक संग गेल। असलान करैकाल अपन सभ कपड़ा उतारि निच्चाँ जमीनपर रखलक आ गरदनिक हिराक हार एकटा फूलक डारिपर लटका देलक। राजाक बेटी असलान-धियान कऽ कपड़ा पहिरि नौरी-खबासीनीक संग राज दरबारमे चलि गेल। मुदा गरदनिक हीराक हार बिसरि गेल। ओ हार ओही फूलक डारिपर लटकल रहि गेल। दिन बीति गेलै। लूकझूक साँझक बेरमे घोरसारक नोकरक नजरि ओइ हारपर पड़ल। किएक तँ दिन भरिक काज-उदमक बाद ओ नौकर हाथ-पएर घोइले ओही पोखरिमे गेल। नोकरबा ओ हार लऽ नुका कऽ रखि लेलक। परात भने ओकर खोज-खबरि शुरू भेल। मुदा कियो गछबे ने करै जे हम लेलौं। राज भरिमे ढोलहो पड़ल। मुदा कोनो लाभ नै। राजक बेटी ओइ हार लेल सोगा गेल। दिन एक बितल, दोसर बितल। मुदा कोनो थाह-पता नै। एमहर राजाक बेटी सोगाएल बिछौन पकड़ने। राजा मंत्रीकेँ बजौलनि। सभा लागल। दबारक सभ सभासद् एकठाम बैसला। राजाकेँ किछु ने फुड़नि। अंतमे मंत्रीजी बुधि बतबैत कहलखिन जे राजा साहैब चिन्ता जुनि करू। राजकुमारीक हार चौबीस घंटाक पेसतर भेट जाएत। काल्हि पुन: दरबारक सभ कर्मचारीक संग प्रजाकेँ सेहो बजौल जाए। सएह भेल। राजाक आदेशानुसार राज दरबारक सभ कर्मचारी आ प्रजागण उपस्थित भेल। राजा फेर एकबेर सभकेँ पुछलखिन। मुदा हारक चोरिक विषएमे कियो ने बाजल...।”
भुटबा बिच्चेमे पुछलक-
“तब की भेलै?”
काकी आगू कहए लगलखिन-
“पश्चात मंत्रीजी बजला जे ठीक छै कोनो बात नै राजा साहैब। से नै तँ उपस्थित कर्मचारी-दरबारीक संग प्रजागण अपने सभ ऐ ढेरीमे सँ एक-हकटा लाठी लिअ। आ धियान राखब जे जे कियो राजकुमारीक हार लेलिऐ बा चोरौलिऐ तेकर लाठी रातिमे एकहाथ नमहर भऽ जाएत। सभ कियो एक-हकटा लाठी लेलक। घोरसारक नोकर सेहो एकटा लेलक। हार तँ ओ घोरसारक नोकरबे लेने रहए। से नै तँ ओकरा भेलै जे हम तँ काल्हि चोरीमे पकड़ाइए जाएब। तइ खातीर ओ अपन लाठीकेँ ऊपरसँ एक हाथ नापि कऽ काटि देलक। परात भेने पुन: दरबार लगल। सभ अपन-अपन लाठी लऽ दरबारमे पहुँचल। सबहक लाठी भजारल गेल। घोरसारक नोकरक लाठी आन सभ लाठीसँ एक हाथ छोट छल। ऐ तरहेँ ओकर चाेरि पकड़ा गेलै। राजा ओकरा आर्थिक जुरबानाक संग छह मासक जहलक सजा दऽ देलखिन। एे तरहेँ राजकुमारीक हार भेट गेलै। राजा आ प्रजा सभ खुश। राजा खुश भऽ कऽ मंत्रीकेँ इनाम देलखिन। राजाक संग रानी आ राजकुमारी खुश। संगे सभ सभासद् सेहो। से बुझिलीही रौ भुटबा जे कोन तरहेँ मंत्री चोरकेँ पकड़लक? एकरे कहै छै बुधि!”
भुटबा छल चूप। किएक तँ ओ खिस्सा सुनैत-सुनैत ओङहा गेल छल।¦¦¦
Subscribe to: Post Comments (Atom)


text:
Wednesday, November 2, 2016
'भाइक सिनेह' (क. जगदीश प्रसाद मण्डल) अर्द्धांगिनी लघु कथा संग्रहक दोसर संस्करणसँ...
भाइक सिनेह
बारहसँ बेसी राति ढहि चुकल मुदा एक नै बजल छल। अगहन मासक अन्हरियाक चतुर्दशी। एक तँ डम्हाएल अन्हार तैपर झक्सी जकाँ ओस खसैत। आँखिक रोशनी एते दुबरा गेल जे अपनो देह भरि नै देख पबै छेलौं। जाड़क राति, तँए लोक सबेरे सीरक सेरिया कऽ ओछाइन पकैड़ लइ छल। पहिल नीन पूरि कऽ टुटिते शिष्टदेवक मन छोट भाएपर पहुँचलैन। सभ तरहेँ श्रेष्ठ रहितो आँखिक सोझहेमे परिवार टुटि गेल। जिनगी तँ ओहन जाल नहि, जइमे ओझराएब अनिवार्य अछि। विधाता तँ सभ किछु दऽ मनुखकेँ पठबै छथिन तहन किए लोक मकड़ा जकाँ अपने करनीसँ ओझरा जाइत अछि! आ विवेकमे केना भूर भऽ जाइ छै जे हंस नइ बनि कऽ कार-कौआ बनि जाइत अछि! खएर.., परिवार भलेँ फुट भऽ गेल हुअए मुदा विचारनाथ तँ छोटे भाए छी, आ अपने पितातुल्य छिऐ। ई कियो बुझए वा नइ बुझए मुदा अपने तँ जरूर बुझै छी। अखन धरि जेते दुनियाँ आ उगैत सुरूजक दर्शन हमरा भेल अछि ओतेक तँ विचारनाथकेँ नहियेँ भेलैहेँ। परिवार टुटैक दोख केकरा लगतै? पितातुल्य तँ परिवारमे अपने छिऐ। मनुखक जिनगीक गाड़ी समैक संग चलैत आएल अछि आ आगुओ चलिते रहत...।
सोचैत-विचारैत शिष्टदेवक हृदए बर्फ जकाँ पघिल-पघिल पानि हुअ लगलैन। पिपनीमे अँटकल नोरक बून सरस्वती नदीक धार जकाँ पहाड़पर सँ समतल भूमिमे बहए लगलैन। नोरक संग भाइक सिनेह सेहो उमड़ए लगलैन। जिनगीक सभ बाटमे विचारनाथ पाछू अछि तँए ओकर बाँहि पकैड़ आगू खिंचब। अपना पाँच समांग कमेनिहारक परिवार अछि। ओ दुइए परानी अछि। घरक कोनो वस्तु निकालि कऽ देलासँ पत्नी देख लेती मुदा खरिहाँनक धानक बोझ तँ नइ देखती।
बिनु ठेकानल रातिमे शिष्टदेवे जकाँ विचारनाथक नीन सेहो टुटल। नीन टुटिते मनमे उठलै जे जइ भैयाक संग चन्देसर, विदेसर आ जागेसर स्थान संगे जाइ छेलौं आ महादेवोक दर्शन करै छेलौं, मेलौ घुमै छेलौं। की बेटो-भातिज संगे जाएत? एहेन टूट परिवारमे केना भेल? जहियासँ ज्ञान-परान भेल तहियासँ जहिना भैयाक संग रहैत एलौं तहिना भीन होइसँ पहिनौं धरि ओहिना रहलौं। मुदा कोन रोग परिवारमे केमहरसँ घुसि आएल जे दुनू भाँइ महींसक सींग जकाँ भऽ गेल छी? मुदा भैयाक दोख कहाँ केतौ छैन। दू परिवारसँ दुनू दियादिनी आबि दुनू भाँइकेँ दू दियाद बना देलक! दुनू भाँइमे जेठ-छोटक बेवहार कहाँ अछि। दुनू भाँइ तँ भैये-बच्चा छी मुदा दियादिनीमे से कहाँ छइ? माए तुल्य भौजीक दोख केना लगेबैन मुदा की ओ छोट दियादिनीकेँ छोट बहिन बुझै छथिन..? मनुखोक अजीब गति अछि। जाधैर सम्मिलित परिवार रहैए ताधैर दुनियाँक सभ रोग परिवारकेँ पकड़ने रहै छै मुदा परिवार टुटिते रोग पड़ा जाइ छइ। खएर जे हौउ, जाधैर जीबै छी ताधैर भैयाकेँ भैये बुझबैन, भलेँ ओ जे बुझैथ। जहिना आमक वंशकेँ बढ़ैक दू रस्ता अछि। डारिसँ गाछ जोड़ि कऽ–जे कलम बनैए–जइमे आगूओ पुन: वएह आम रहैए, आ आँठीक जन्मल गाछ सेहो होइए जे दिनानुदिन अपन रूप बदलैत-बदलैत सभ किछु बदैल लैत अछि। खएर.., एक हिस्सा रहितो भैयाकेँ पाँच गोरे खेनिहारो छैन आ तीनू भाए-बहिनकेँ पढ़बैयोमे खर्च होइ छैन। हमर तँ नापल-जोखल अढ़ाइ गोटेक परिवार अछि। एक सम्पैतमे भैयाक दोबर खर्च छैन। सहोदर रहैत जँ भैयाक दुख हम नइ बुझबैन तँ आन थोड़े बुझतैन? जइ धरतीपर राम-लक्ष्मण सन भैयारी भऽ चुकल अछि, की हम ओइ धरतीपर जन्म नइ लेने छी?
चुपचाप ओछाइनपरसँ उठि खरिहाँन जा धानक जाकमे सँ एक बोझ उठा भाइक खरिहाँन दिस विचारनाथ विदा भेल। तहीकाल शिष्टदेवो अपना खरिहाँनसँ धानक बोझ उठा विचारनाथक खरिहाँन दिस चलल। दुनू भाँइक खरिहाँनक मुँह दू दिस रहने किछु क्षणक रस्ताक दूरी बनि गेल। बीच बाटपर दुनू दिससँ दुनू भाँइ बोझ उठौने एक दोसराक आगूमे ठाढ़ भऽ गेल। मुदा अन्हार रातिक दुआरे कियो केकरो चिन्हलक नहि, दुनूक मनमे चोरक शंका भेल। मुदा हल्लो केना करैत, दुनू तँ छल अखन चोरे। भलेँ अपने धान किए ने छेलइ। मक्खन चोर कृष्ण तँ नै छल जे चोरा कऽ खाइयौ लैत आ झूठ बाजि छिपाइयो लितए। ..खरहोरिक कड़ची जकाँ दुनू भाँइ सजीव रहितो निर्जीव आ निर्जीव रहितो सजीव ठाढ़ रहल। किनको मुँहमे बोल नहि, आँखिमे नोर नहि। अमरलत्ती जकाँ दुनूक हृदए ओझरा कऽ लटपटा गेल। एक क्षण-ले जेना सरस्वती नदीक धार बहब छोड़ि असथिर भऽ मोटाए लगल।
मुड़ी उठा शिष्टदेव अकास दिस तकैत उतरे-दछिने डगहरकेँ देखैत माथसँ थोड़ेक निच्चाँ सतभैंयाकेँ पच्छिम दिस हिया-हिया कऽ देखए लगला। सतभैंयापर सँ नजैर निच्चे ने उतरैत रहैन। तैकाल उतरबरिया गाछपर चकबी-चकेबाक झूण्ड देह डोलबैत भोरक इशारा करैत बोली देलक। चकवीक अवाज सुनिते शिष्टदेवक मनमे उठलैन- हो-ने-हो कहीं पत्नी जागि ने गेल होथि! हाँइ-हाँइ मुड़ी निच्चाँ करैत शिष्टदेवक मुहसँ फुटलैन-
“के?”
बोलीक अवाज अकाइन विचारनाथ बाजल-
“हम।”
‘हम’ सुनि शिष्टदेवक मन कहलकैन- ‘ई तँ विचारनाथ छी!’ मुदा तर्क कहलकैन- ‘एत्ती रातिमे बोझ उठौने केतए जाइए? ताड़ियो-दारू तँ नहियेँ पीबैए जे पसिखन्नो जाएत कि भट्ठीखाने जाइत हएत।’ सामंजस करैत शिष्टदेवक मुहसँ जहिना निकललैन-
“बौआ!”
तहिना विचारनाथक मुहसँ बहराएल-
“भैया!”
‘बौआ’ ‘भैया’क पछाइत दुनूक मुँह एक्केबेर बाजल-
“हँ!”
शिष्टदेव बजला-
“एहेन काजर सन कारी रातिमे बोझ केतए नेने जाइ छहक?”
जहिना सिनेह अपना हृदैसँ लगा कारीखमे चमक आनि दैत अछि, आ आँखिक गुण बढ़बैत अछि तहिना विचारनाथक हृदए-आँखि चमकल-
“भैया, अहाँक खर्च देख मन कहलक जे पाँच बोझ धान दए अबहुन।”
दुनू भाँइक मनमे उठल-
“भीन किए..?”
जाधैर सदनदेव आ श्रद्धावती जीबैत रहैथ ताधैर स्वर्गक परिवार छेलैन। अपन अमलदारीए-मे सदनदेव दुनू बेटाकेँ गामक स्कूल धरि पढ़ा बिआह-दुरागमन करा जिनगीक लीलासँ निचेन भऽ गेल छला। सोलह बीघा जमीनक किसान परिवार, बाढ़ि-रौदीक बीच रहितो दोसराक सेवाकेँ कर्ज बुझि अपन परिवारकेँ सालक आमदनीक भीतरे खर्च कऽ रखि उगरल आमदनीसँ कातिक मास भागवत-कथाक संग भोज कऽ अगहनसँ नव जिनगीमे पएर रखै छला। ने बेटाकेँ किछु अढ़बैत रहथिन आ ने पत्नीकेँ। अढ़बैक प्रयोजने नइ रहैन। परिवारकेँ संस्था बुझि अपन-अपन समैक उपयोग अपना-अपना शक्तिक अनुकूल सभ कियो काजमे लगबैत रहै छला। अपने अनुकूल परिवार देख सदनदेव दुनू भाँइक बिआह केने छला। शिष्टदेवक बिआह बीस बीघाबला लालबाबूक परिवारमे आ विचारनाथक बारह बीघाबला श्रमदेवक परिवारमे भेलइ।
तइ समए महिला शिक्षा अवैध रहने कैकेयी सेहो निअमक पालन करैत रहली। जइसँ पितो–लालबाबू–खुश भेला। माल-जाल पोसैले एकटा नोकर छेलैन आ खेती जने-हरबाहक हाथे होइन। अँगनाक मालिक पत्नीए रहथिन। खाइ-पीऐक चहैट पत्नीकेँ नैहरेसँ लगल रहैन जइ दुआरे बेटी-पुतोहुकेँ रहितो भानस अपने करै छेली। खाली गठुलासँ बेटी जारैन आनि दइ छेलैन आ घरसँ बरतन-बासन आनि पुतोहु चूल्हि लग दऽ दैन। अपने तँ तरकारीए बनबए, चाउरे फटकए आ दालियेक खोंइचा बीछैमे पसेना पोछैत रहै छेली। चूल्हिक एक भाग पुतोहुकेँ आ दोसर भाग बेटीकेँ बैसा बीचमे अपने बैस सभ दिन नैहरक खिस्सा सुनबैत रहली जेकरे चलैत ने बेटी परबाबाक नाओं आ ने ददिया ससुरक नाओं पुतोहु बुझै छेलैन।
बाढ़िक उपद्रवसँ परिवार चलब कठिन बुझि श्रमदेव पितियौत भायकेँ सातो बीघा खेत सुमझा परिवारक संग कलकत्ता चलि गेल। माए-बापक संग साते बर्खक दमयन्ती सेहो चलि गेली। रिसरा जूट मिलमे श्रमदेव नोकरी ज्वाइन केलैन। पक्का आठ घन्टाक ड्यूटी रहैन। रस्ताक समए श्रमिकक। डेराक बगलेक स्कूलमे दमयन्तीक नाओं लिखा देलखिन। संगी-साथी सभसँ पँइच रूपैआ लऽ कऽ दस किलो दूधवाली गाए कीनि पत्नी-ले सेहो काज ठाढ़ कऽ लेलैन। बच्चेसँ माने साते बर्खसँ दमयन्ती थैर-गोबर करैत-करैत गाए पोसनिहारि भऽ गेली। आठ बरख नोकरीक उत्तर मिलमे वेतन-ले श्रमिक सभ हड़ताल केलक। मिलमे ताला लटैक गेल। नोकरीक डगमगाइत स्थिति देख श्रमदेव अपन अरजल सभ किछु बेच पुन: घर घुमि एला। सस्त जमीन रहने पाँच बीघा जमीनो आ तीनटा गाइयो कीनि दोहरी काज ठाढ़ केलक।
..समैक संग चलि दुनू भाँइ शिष्टदेव सेहो परिवारक गाड़ीकेँ पटरीपर चढ़ा अपन गतिए चलबैत रहला।
अँगनाक मालिक कैकेयी आ सहयोगीक रूपमे दमयन्ती रहए लगली। जेठ होइक नाते कैकेयी मुँहक बले जुइतो चलबए लगली आ हाथ-पएरकेँ अरामो दिअ लगली। वएह अराम काल भऽ भीन करौलकैन..! मुदा दुनू भाँइक बीचक सिनेह पुन: एकाकार कऽ देलकैन।
¦¦
शब्द संख्या : 1201
Subscribe to: Post Comments (Atom)